title: 2006/234/EB: 2006 m. vasario 27 d.  Tarybos sprendimas dėl Europos bendrijos ir Šveicarijos Konfederacijos susitarimo garso ir vaizdo srityje, nustatančio Šveicarijos Konfederacijos dalyvavimo Bendrijos programose MEDIA Plius ir MEDIA Mokymas sąlygas, ir baigiamojo akto sudarymo

text:
28.3.2006

               LT

               Europos Sąjungos oficialusis leidinys

               L 90/22

         TARYBOS SPRENDIMAS
   2006 m. vasario 27 d.
   dėl Europos bendrijos ir Šveicarijos Konfederacijos susitarimo garso ir vaizdo srityje, nustatančio Šveicarijos Konfederacijos dalyvavimo Bendrijos programose MEDIA Plius ir MEDIA Mokymas sąlygas, ir baigiamojo akto sudarymo
   (2006/234/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 150 straipsnio 4 dalį ir 157 straipsnio 3 dalį kartu su jos 300 straipsnio 2 dalies pirmuoju sakiniu ir 300 straipsnio 3 dalies pirmąja pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               Komisija Europos bendrijos vardu derėjosi dėl susitarimo, kuris leistų Šveicarijos Konfederacijai dalyvauti Bendrijos programose MEDIA Plius ir MEDIA mokymas, ir dėl baigiamojo akto.

               (2)

               2004 m. spalio 26 d. Europos bendrijos vardu buvo pasirašytas susitarimas ir baigiamasis aktas su sąlyga, kad jie bus sudaryti vėliau.

               (3)

               Šį susitarimą ir baigiamąjį aktą turėtų patvirtinti Bendrija,

         NUSPRENDĖ:
   1 straipsnis
   Bendrijos vardu yra patvirtinamas Europos bendrijos ir Šveicarijos Konfederacijos susitarimas garso ir vaizdo srityje, nusta- tantis Šveicarijos Konfederacijos dalyvavimo Bendrijos programose MEDIA Plius ir MEDIA Mokymas sąlygas, ir baigiamasis aktas.
   Šio susitarimo ir baigiamojo akto tekstai yra pridedami prie šio sprendimo.
   2 straipsnis
   Susitarimo 8 straipsniu įsteigtame Jungtiniame komitete Bendrijai atstovauja Komisija.
   3 straipsnis
   Tarybos pirmininkas Bendrijos vardu pateikia susitarimo 13 straipsnyje numatytą pranešimą. (2)

   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimtas Briuselyje, 2006 m. vasario 27 d.

            Tarybos vardu

            Pirmininkas

         U. PLASSNIK

      (1)  Dar nepaskelbta Oficialiajame leidinyje.

      (2)  Susitarimo įsigaliojimo dieną Europos Sąjungos oficialiajame leidinyje paskelbs Tarybos generalinis sekretoriatas.
    ---documentbreak---

               28.3.2006

               LT

               Europos Sąjungos oficialusis leidinys

               L 90/23

         Europos bendrijos ir Šveicarijos Konfederacijos susitarimas garso ir vaizdo srityje, nustatantis Šveicarijos Konfederacijos dalyvavimo bendrijos programose MEDIA Plius ir MEDIA Mokymas
   SĄLYGAS
   EUROPOS BENDRIJA, toliau – Bendrija,
   ir
   ŠVEICARIJOS KONFEDERACIJA,
   toliau – Šveicarija,
   toliau abi – Susitariančiosios Šalys,
   KADANGI Bendrija 2000 m. gruodžio 20 d. Tarybos sprendimu Nr. 2000/821/EB ir 2001 m. sausio 19 d. Sprendimu Nr. 2001/163/EB su paskutiniais pakeitimais, padarytais atitinkamai 2004 m. balandžio 29 d. Europos Parlamento ir Tarybos sprendimu Nr. 846/2004/EB ir 2004 m. balandžio 29 d. Europos Parlamento ir Tarybos sprendimu Nr. 845/2004/EB, priėmė programą, skatinančią Europos garso ir vaizdo kūrinių kūrimą, platinimą bei skatinimą, ir programą dėl Europos garso ir vaizdo įrašų programų pramonės specialistų mokymo (toliau – MEDIA programa);
   KADANGI MEDIA programa numato galimybę tam tikromis sąlygomis programoje dalyvauti trečiosioms šalims, kurios yra Europos Tarybos konvencijos dėl televizijos be sienų narės, bet nepriklauso EEE sutartį pasirašiusioms ELPA šalims ir nėra šalys kandidatės į Europos Sąjungą, naudojant papildomus asignavimus ir laikantis konkrečių taisyklių, kurios bus nustatytos sutartyse tarp suinteresuotų šalių;
   KADANGI pagal minėtas nuostatas atveriant programas šioms trečiosioms šalims iš anksto ištiriamas jų nacionalinių įstatymų suderinamumas su atitinkamu Bendrijos acquis;

   KADANGI Bendrija ir Šveicarija septynių susitarimų, pasirašytų 1999 m. birželio 21 d., baigiamojo akto bendroje deklaracijoje dėl papildomų derybų ateityje išreiškė pageidavimą vesti derybas dėl Šveicarijos dalyvavimo šiose programose;
   KADANGI Šveicarija įsipareigoja papildyti savo įstatyminę bazę, kad jos įstatymai būtų atitinkamai suderinti su Bendrijos acquis, ir kadangi dėl tos priežasties, įsigaliojus šiam susitarimui, Šveicarija atitinka pirmiau minėtuose sprendimuose apibrėžtas dalyvavimo sąlygas;
   KADANGI Bendrijos ir Šveicarijos bendradarbiavimas siekiant įgyvendinti MEDIA programos tikslus, palyginus su kitomis Bendrijos ir Šveicarijos tarpvalstybinio bendradarbiavimo sritimis, padidina pagal šią programą jau pradėtų įgyvendinti veiksmų poveikį ir padidina Bendrijos ir Šveicarijos žmogiškųjų išteklių kvalifikacijos lygį;
   KADANGI abi Susitariančiosios Šalys yra suinteresuotos kurti Europos garso ir vaizdo programų pramonę vykdydamos platesnį bendradarbiavimą;
   KADANGI dėl šių priežasčių Susitariančiosios Šalys tikisi, kad Šveicarijos dalyvavimas MEDIA programoje bus naudingas abiems šalims,
   SUSITARĖ:
   1 straipsnis
   Susitarimo tikslas
   Bendrijos ir Šveicarijos bendradarbiavimo, numatyto šiame susitarime, tikslas yra leisti Šveicarijai dalyvauti visose MEDIA programos veiklose, nebent šio susitarimo nuostatose numatyta kitaip, laikantis teisės aktuose, susijusiuose su programomis ir nurodytuose I priede, apibrėžtų tikslų, kriterijų, procedūrų ir terminų.
   2 straipsnis
   Teisės sistemų suderinamumas
   Tam, kad įsigaliojus šiam susitarimui Šveicarija atitiktų dalyvavimui būtinas pirmiau minėtuose sprendimuose išdėstytas sąlygas, ji įgyvendina II priede nurodytas nuostatas, papildančias Šveicarijos teisės sistemą, siekdama užtikrinti savo teisės aktų suderinamumą su Bendrijos acquis.

   3 straipsnis
   Tinkamumas
   Jeigu šiame susitarime nenumatyta kitaip:

               1.

               Šveicarijos organizacijos ir privatūs asmenys dalyvauja visose programos veiklose tomis pačiomis sąlygomis kaip ir Bendrijos valstybių narių organizacijos ir privatūs asmenys.

               2.

               Šveicarijos organizacijų, institucijų ir privačių asmenų tinkamumas apibrėžiamas I priede nurodytuose teisės aktuose, susijusiuose su programomis.

               3.

               Siekiant užtikrinti programų vykdymą Bendrijos mastu tuose projektuose ir veiklose, kuriose reikalingas partneris iš Europos, turės dalyvauti bent vienas partneris iš kurios nors Bendrijos valstybės narės tam, kad būtų skirta Bendrijos finansinė parama. Kiti projektai ir veiklos turi aiškiai atspindėti Europos ir Bendrijos dimensiją.

         4 straipsnis
   Procedūros
   1.   Šveicarijos institucijų, organizacijų ir privačių asmenų kandidatūros pateikiamos, atrenkamos ir vertinamos laikantis tokių pačių taisyklių ir sąlygų kaip ir Bendrijos valstybių narių institucijų, organizacijų ir privačių asmenų kandidatūrų atveju.
   2.   Laikydamasi atitinkamų I priede nurodytų teisės aktų nuostatų, Europos Bendrijų Komisija (toliau – Komisija), skirdama nepriklausomus ekspertus, kurie jai turi padėti įvertinti projektus, gali skirti Šveicarijos ekspertus.
   3.   Ryšiai su Komisija vykdant su paraiškomis susijusias procedūras, sudarant sutartis, pateikiant ataskaitas ar atliekant kitus administracinius programų veiksmus palaikomi viena iš oficialiųjų Bendrijos kalbų.
   5 straipsnis
   Nacionalinė struktūra
   1.   Šveicarija nacionaliniu lygmeniu nustato tinkamą sistemą bei struktūrą ir imasi visų kitų MEDIA programos įgyvendinimui koordinuoti ir organizuoti nacionaliniu mastu reikalingų priemonių, kaip numato atitinkamos I priede nurodytų teisės aktų nuostatos. Šveicarija bendradarbiaudama su Komisija visų pirma įsipareigoja sukurti MEDIA Desk.
   2.   Didžiausia finansinė parama, kurią pagal programas galima skirti MEDIA Desk veiklai finansuoti, neviršija 50 % bendro šios veiklos biudžeto.
   6 straipsnis
   Finansinės nuostatos
   Šveicarija kiekvienais metais į Europos Sąjungos bendrąjį biudžetą įneša jos dalyvavimo MEDIA programoje išlaidoms padengti skirtą įnašą, laikydamasi III priede numatytų sąlygų ir nuostatų.
   7 straipsnis
   Finansinė kontrolė
   MEDIA programoje dalyvaujančių Šveicarijos subjektų finansinė kontrolė vykdoma laikantis IV priede pateiktų taisyklių.
   8 straipsnis
   Jungtinis komitetas
   1.   Įsteigiamas jungtinis komitetas.
   2.   Jungtinį komitetą sudaro Bendrijos ir Šveicarijos atstovai. Jungtinis komitetas priima savo nuomonę bendru sutarimu.
   3.   Jungtinis komitetas yra atsakingas už susitarimo priežiūrą ir tinkamą jo įgyvendinimą.
   4.   Vienai iš Susitariančiųjų Šalių paprašius šalys keičiasi informacija ir jungtiniame komitete konsultuojasi dėl su šiuo susitarimu susijusios veiklos ir dėl finansinių susitarimo aspektų.
   5.   Siekiant apsvarstyti tinkamą susitarimo funkcionavimą, jungtinis komitetas renkasi paprašius vienai iš šalių. Jis priima savo darbo tvarkos taisykles ir gali sudaryti darbo grupes, kurios padeda įgyvendinti komiteto uždavinius.
   6.   Susitariančiosios Šalys bet kokį ginčą, susijusį su šio susitarimo interpretavimu ar įgyvendinimu, gali pateikti spręsti jungtiniam komitetui. Jungtinis komitetas gali pateikti ginčo sprendimo būdą. Jungtiniam komitetui suteikiama bet kokia informacija, kuri gali būti naudinga išsamiai situacijos analizei atlikti ir priimtinam sprendimui rasti. Šiuo tikslu jungtinis komitetas nagrinėja visas galimybes, leidžiančias susitarimui ir toliau tinkamai funkcionuoti.
   7.   Jungtinis komitetas periodiškai analizuoja šio susitarimo priedus. Vienai iš šalių pasiūlius jis gali nuspręsti iš dalies pakeisti susitarimo priedus.
   9 straipsnis
   Tikrinimas, vertinimas ir ataskaitos
   Nepažeidžiant Bendrijos atsakomybės už programos tikrinimą ir vertinimą pagal atitinkamas su programomis susijusių I priede nurodytų teisės aktų nuostatas, Šveicarijos dalyvavimas MEDIA programoje pastoviai tikrinamas pagal Bendrijos ir Šveicarijos partnerystės susitarimus. Tam, kad padėtų Bendrijai rengti ataskaitas apie įgytą patirtį įgyvendinant programą, Šveicarija Bendrijai nusiunčia informaciją apie nacionalines priemones, kurių ji ėmėsi šiuo tikslu. Ji dalyvauja bet kokiuose kituose konkrečiuose veiksmuose, kuriuose šiuo tikslu pasiūlo dalyvauti Komisija.
   10 straipsnis
   Priedai
   Šio susitarimo priedai yra neatskiriama jo dalis.
   11 straipsnis
   Teritorinis taikymas
   Šis susitarimas taikomas teritorijoms, kuriose taikoma Europos bendrijos steigimo sutartis, šioje Sutartyje nustatytomis sąlygomis, ir Šveicarijos teritorijai.
   12 straipsnis
   Susitarimo galiojimas ir denonsavimas
   1.   Šis susitarimas sudaromas tokiam laikotarpiui, kurį galioja MEDIA programa.
   2.   Jei Bendrija priima naujas daugiametes programas, skatinančias Europos garso ir vaizdo kūrinių kūrimą, platinimą bei skatinimą, ar programas, susijusias su Europos garso ir vaizdo programų pramonės specialistų mokymu, šis susitarimas gali būti atnaujintas arba dėl jo iš naujo pradėtos derybos laikantis bendru sutarimu nustatytų sąlygų.
   3.   Bendrija ar Šveicarija gali denonsuoti šį susitarimą pranešdama apie tokį sprendimą kitai šaliai. Susitarimo galiojimas baigiasi praėjus 12 mėnesių po pranešimo. Projektai ir veikla, kuri yra vykdoma pateikus išankstinį pranešimą, pabaigiama vykdyti laikantis šiame susitarime nustatytų sąlygų. Susitariančiosios Šalys bendru sutarimu išsprendžia kitas galimas denonsavimo pasekmes.
   13 straipsnis
   Įsigaliojimas
   Šis susitarimas įsigalioja antro mėnesio po to, kai Susitariančiosios Šalys praneša apie atitinkamų procedūrų užbaigimą, pirmą dieną.
   14 straipsnis
   Kalbos
   1.   Šis susitarimas sudarytas dviem egzemplioriais anglų, čekų, danų, estų, graikų, ispanų, italų, latvių, lenkų, lietuvių, olandų, portugalų, prancūzų, slovakų, slovėnų, suomių, švedų, vengrų ir vokiečių kalbomis. Visi tekstai yra autentiški.
   2.   Teksto maltiečių kalba autentiškumą Susitariančiosios Šalys patvirtina pasikeisdamos laiškais. Jis yra autentiškas kaip ir tekstai 1 dalyje nurodytomis kalbomis.
   TAI PATVIRTINDAMI tinkamai įgalioti atstovai pasirašė šį susitarimą.

      Hecho en Luxemburgo, el veintiséis de octubre de dos mil cuatro.
      V Lucemburku dne dvacátého šestého října dva tisíce čtyři.
      Udfærdiget i Luxembourg den seksogtyvende oktober to tusind og fire.
      Geschehen zu Luxemburg am sechsundzwanzigsten Oktober zweitausendundvier.
      Kahe tuhande neljanda aasta oktoobrikuu kahekümne kuuendal päeval Luxembourgis.
      Έγινε στo Λουξεμβούργο, στις είκοσι έξι Οκτωβρίου δύο χιλιάδες τέσσερα.
      Done at Luxembourg on the twenty-sixth day of October in the year two thousand and four.
      Fait à Luxembourg, le vingt-six octobre deux mille quatre.
      Fatto a Lussemburgo, addì ventisei ottobre duemilaquattro.
      Luksemburgā, divi tūkstoši ceturtā gada divdesmit sestajā oktobrī.
      Priimta du tūkstančiai ketvirtų metų spalio dvidešimt šeštą dieną Liuksemburge.
      Kelt Luxembourgban, a kettőezer-negyedik év október havának huszonhatodik napján.
      Magħmula fil-Lussemburgu fis-sitta u għoxrin jum ta' Ottubru tas-sena elfejn u erbgħa.
      Gedaan te Luxemburg, de zesentwintigste oktober tweeduizendvier.
      Sporządzono w Luksemburgu, dnia dwudziestego szóstego października roku dwa tysiące czwartego.
      Feito no Luxemburgo, em vinte e seis de Outubro de dois mil e quatro.
      V Luxemburgu dvadsiateho šiesteho októbra dvetisícštyri.
      V Luxembourgu, dne šestindvajsetega oktobra leta dva tisoč štiri
      Tehty Luxemburgissa kahdentenakymmenentenäkuudentena päivänä lokakuuta vuonna kaksituhattaneljä.
      Som skedde i Luxemburg den tjugosjätte oktober tjugohundrafyra.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Für die Schweizerische Eidgenossenschaft
         Pour la Confédération suisse
         Per la Confederazione svizzera

   I PRIEDAS
   Su MEDIA programa susijusių teisės aktų sąrašas
   2000 m. gruodžio 20 d. Tarybos sprendimas 2000/821/EB dėl programos, skatinančios Europos garso ir vaizdo kūrinių kūrimą, platinimą bei skatinimą, įgyvendinimo (MEDIA plius – kūrimas, platinimas ir reklama) (2001–2005 m.) (2001–2005 m.) (OL L 336, 2000 12 31, p. 82).
   2001 m. sausio 19 d. Europos Parlamento ir Tarybos sprendimas Nr. 163/2001/EB dėl Europos garso ir vaizdo įrašų programų pramonės specialistų mokymo programos įgyvendinimo (MEDIA – mokymas) (2001-2005 m.) (OL L 26, 2001 1 27, p. 1).
   2004 m. balandžio 26 d. Tarybos reglamentas (EB) Nr. 885/2004, pritaikantis Europos Parlamento ir Tarybos reglamentą (EB) Nr. 2003/2003, Tarybos reglamentus (EB) Nr. 1334/2000, (EB) Nr. 2157/2001, (EB) Nr. 152/2002, (EB) Nr. 1499/2002, (EB) Nr. 1500/2003 ir (EB) Nr. 1798/2003, Europos Parlamento ir Tarybos sprendimus Nr. 1719/1999/EB, Nr. 1720/1999/EB, Nr. 253/2000/EB, Nr. 508/2000/EB, Nr. 1031/2000/EB, Nr. 163/2001/EB, Nr. 2235/2002/EB ir Nr. 291/2003/EB ir Tarybos sprendimus 1999/382/EB, 2000/821/EB, 2003/17/EB ir 2003/893/EB laisvo prekių judėjimo, bendrovių teisės, žemės ūkio, mokesčių, švietimo ir mokymo, kultūros ir audiovizualinės politikos bei išorės santykių srityse dėl Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo (OL no L 168, 2004 5 1, p. 1).
   2004 m. balandžio 29 d. Europos Parlamento ir Tarybos sprendimas Nr. 845/2004/EB, iš dalies keičiantis Sprendimą 163/2001/EB dėl Europos garso ir vaizdo įrašų programų pramonės specialistų mokymo programos įgyvendinimo (MEDIA – mokymas) (2001-2005 m.) (OL L 157, 2004 4 30, p. 1).
   2004 m. balandžio 29 d. Europos Parlamento ir Tarybos sprendimas Nr. 846/2004/EB, iš dalies keičiantis Tarybos sprendimą 2000/821/EB dėl programos, skatinančios Europos garso ir vaizdo kūrinių kūrimą, platinimą bei skatinimą, įgyvendinimo (MEDIA plius – kūrimas, platinimas ir reklama) (2001–2005 m.) (OL L 157, 2004 4 30, p. 4).
   II PRIEDAS
   1 straipsnis
   Televizijos programų priėmimo ir retransliavimo laisvė
   1.   Kai Bendrijos valstybė narė yra Europos Tarybos konvencijos dėl televizijos be sienų narė, Šveicarija užtikrina tokios valstybės narės jurisdikcijai priklausančios televizijos laidų priėmimo ir retransliavimo laisvę savo teritorijoje, kaip numato minėtos konvencijos nuostatos;
   2.   Kitais atvejais nei numatyti 1 dalyje, Šveicarija užtikrina Bendrijos valstybės narės jurisdikcijai priklausančios televizijos (kaip apibrėžta 1989 m. spalio 3 d. Tarybos direktyva 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo (toliau – „televizijos be sienų direktyva“), su pakeitimais, padarytais Europos Parlamento ir Tarybos direktyva Nr. 97/36/EB), laidų priėmimo ir retransliavimo laisvę savo teritorijoje laikydamasi tokių taisyklių:
   Šveicarija pasilieka teisę

               a)

               sustabdyti Bendrijos valstybės narės jurisdikcijai priklausančių transliuotojų laidas, kurios rimtai ir akivaizdžiai pažeidžia televizijos be sienų direktyvos 22 ir 22bis straipsniuose nustatytas taisykles dėl nepilnamečių apsaugos ir žmogiškojo orumo apsaugos;

               b)

               imtis priemonių prieš televizijos programų transliuotojus, įsisteigusius Bendrijos valstybės narės teritorijoje, bet savo veiklą visiškai ar iš esmės sutelkusius Šveicarijos teritorijoje, jei toks įsikūrimas Europos Sąjungos teritorijoje vykdomas siekiant išvengti Šveicarijoje transliuotojams taikomų taisyklių. Tokios sąlygos bus aiškinamos remiantis atitinkama Europos Bendrijų Teisingumo Teismo jurisprudencija (Byla 33/74, Van Binsbergen prieš Bestuur van de Bedrijfsvereniging, 1974 m. rinkinys, p. 1299, ir Byla C-23/93, TV10 SA prieš Commissariaat voor de Media, 1994 m. rinkinys, p. I-4795).

         3.   Šio straipsnio 2 dalyje minimais atvejais priemonių imamasi po to, kai pasikeičiama nuomonėmis šiuo susitarimu įsteigtame jungtiniame komitete.
   2 straipsnis
   Skatinimas kurti ir platinti televizijos programas
   1.   Šveicarija pagal analogiją taiko 1989 m. spalio 3 d. Tarybos direktyvos 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo, su pakeitimais, padarytais 1997 m. birželio 30 d. Europos Parlamento ir Tarybos direktyva Nr. 97/36/EB, 4 ir 5 straipsnius ir užtikrina, kad jos institucijų kompetencijoje esantys transliuotojai įgyvendintų minėtų straipsnių nuostatas.
   2.   1 dalies įgyvendinimo tikslams taikomas Europos kūrinio apibrėžimas, pateiktas 1989 m. spalio 3 d. Tarybos direktyvos 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo, su pakeitimais, padarytais Europos Parlamento ir Tarybos direktyva Nr. 97/36/EB, 6 straipsnyje.
   3.   Šveicarija užtikrina, kad kūriniai, sukuriami Bendrijos valstybėse narėse, nebūtų diskriminuojami pagal šio susitarimo taikymo taisykles ir tol, kol susitarimas galios.
   4.   Įsipareigojimų įgyvendinimą apibrėžiančios taisyklės numatytos Šveicarijos teisės aktuose, reglamentuojančiuose televizijos programų transliavimą, jos pradeda galioti įsigaliojus šiam susitarimui. Šiuose teisės aktuose numatyta, kad transliuotojai laikosi Direktyvoje 89/552/EEB nustatytų programoms skirtų laiko dalių pagal šio straipsnio 1 ir 2 dalis ir kad jie kiekvienais metais Šveicarijos atsakingam pareigūnui pateikia ataskaitą apie programoms skirtas laiko dalis ir galimo neatitikimo priežastis. Kai programoms numatyta laiko dalis yra skiriama iš dalies ir kai pateikiamos pakankamos priežastys, dėl kurių ta dalis nebuvo skirta, kompetentinga institucija priima atitinkamas nuostatas. Bet kokiu atveju transliuotojai siekia pažangos skirdami programoms tokią laiko dalį, kuri yra numatyta direktyvoje.
   III PRIEDAS
   Finansinis Šveicarijos įnašas Į MEDIA Plius ir MEDIA mokymas programas

               1.

               Finansinį įnašą, kurį Šveicarija turės sumokėti į Europos Sąjungos biudžetą už dalyvavimą programose MEDIA plius ir MEDIA mokymas ir kuris bus mokamas proporcingai atitinkamoms programų dalims, sudaro (milijonais eurų):

                           2005 metai

                           2006 metai

                           4,2

                           4,2

               2.

               Administruojant Šveicarijos įnašą, bus taikomas Europos Sąjungos bendrajam biudžetui taikomas finansinis reglamentas.

               3.

               Šveicarijos atstovų ir ekspertų, dalyvaujančių Komisijos organizuojamuose posėdžiuose, kuriuose svarstomi klausimai dėl programos įgyvendinimo, kelionės ir pragyvenimo išlaidas Komisija padengia laikydamasi tokiu pačiu pagrindu ir tvarka, kokia tuo metu taikoma Bendrijos valstybių narių ekspertams.

               4.

               Įsigaliojus šiam susitarimui, kiekvienų metų pradžioje Komisija išsiunčia Šveicarijai pareikalavimą sumokėti įnašą į programų biudžetą, kaip numato šis susitarimas.
               Šis įnašas išreiškiamas eurais ir mokamas į Komisijos banko sąskaitą eurais.

               5.

               Šveicarija sumokės savo įnašą iki balandžio 1 d., jei Komisija pateiks lėšų pareikalavimą iki kovo 1 d., arba, Komisijai pareikalavimą pateikus vėliau, ne vėliau kaip per vieną mėnesį po pareikalavimo pateikimo.
               Jei Šveicarija įnašo nesumoka laiku, ji, terminui pasibaigus, moka palūkanas nuo nesumokėtos sumos. Palūkanų norma yra 3,5 procentiniais punktais didesnė už tą, kurią mokėjimo dieną Europos centrinis bankas yra nustatęs savo operacijoms eurais.

         IV PRIEDAS
   MEDIA programoje dalyvaujančių Šveicarijos subjektų finansinė kontrolė
   1 straipsnis
   Tiesioginis ryšių palaikymas
   Komisija tiesiogiai palaiko ryšius su Šveicarijoje įsikūrusiais programos dalyviais ir vykdytojais. Šie asmenys Komisijai tiesiogiai perduoda bet kokią informaciją ar dokumentus, kuriuos jie turi perduoti laikydamiesi šiame susitarime minėtų dokumentų ir juos taikant sudarytų sutarčių.
   2 straipsnis
   Auditai
   1.   Laikantis 2002 m. birželio 25 d. Tarybos reglamento (EB, Euratomas) Nr. 1605/2002 ir 2002 m. gruodžio 23 d. Komisijos reglamento (EB, Euratomas) Nr. 2343/2002 dėl Reglamento (EB, Euratomas) Nr. 1605/2002 įgyvendinimo taisyklių, taip pat kitų šiame susitarime minėtų dokumentų, su Šveicarijoje įsikūrusiais programų dalyviais sudarytose sutartyse gali būti numatyta, kad Komisijos pareigūnai arba kiti jos įgalioti asmenys bet kokiu metu gali atlikti tų programų dalyvių ar jų vykdytojų veiklos mokslinius, finansinius, technologinius ar kitokio pobūdžio auditus.
   2.   Komisijos atstovams ir bet kuriems kitiems jos įgaliotiems asmenims suteikiama galimybė įeiti į patalpas, susipažinti su vykdomais darbais ir dokumentais, jie gauna visą reikalingą informaciją, įskaitant ir informaciją elektronine forma, kad galėtų tinkamai atlikti auditą. Tokia teisė į prieigą aiškiai išdėstoma sutartyse, sudarytose taikant šiame susitarime nurodytus dokumentus.
   3.   Europos Bendrijų Audito rūmai turi tokias pat teises kaip ir Komisija.
   4.   Auditą galima atlikti pasibaigus programai ar šio susitarimo galiojimo laikui, laikantis atitinkamų sutarčių sąlygų.
   5.   Šveicarijos federalinė finansų kontrolės įstaiga iš anksto informuojama apie Šveicarijos teritorijoje planuojamus atlikti auditus. Toks informavimas nėra įstatymuose numatyta sąlyga tokiems auditams vykdyti.
   3 straipsnis
   Patikrinimai vietoje
   1.   Pagal šį susitarimą Komisijai (OLAF) Šveicarijos teritorijoje suteikiami įgaliojimai vietoje atlikti patikrinimus ir inspektavimus laikantis 1996 m. lapkričio 11 d. Tarybos reglamente (EB, Euratomas) Nr. 2185/96 dėl Komisijos vykdomų patikrinimų ir inspektavimų vietoje, siekiant apsaugoti Europos Bendrijų finansinius interesus nuo sukčiavimo ir kitokių pažeidimų, numatytų sąlygų ir tvarkos.
   2.   Komisija, ruošdamasi vietoje atlikti ir atlikdama patikrinimus bei inspektavimus, glaudžiai bendradarbiauja su Šveicarijos federaline finansų kontrolės įstaiga ar su kitomis Federalinės finansų kontrolės įstaigos paskirtomis kompetentingomis Šveicarijos institucijomis, kurias Komisija tinkamu laiku informuoja apie patikrinimų ir inspektavimų objektą, tikslą bei teisinį pagrindą, kad jos galėtų suteikti visą reikiamą pagalbą. Šiuo tikslu Šveicarijos kompetentingų institucijų pareigūnai gali dalyvauti vietoje atliekamuose patikrinimuose ir inspektavimuose.
   3.   Jei suinteresuotos Šveicarijos institucijos to pageidauja, Komisija vietoje atliekamus patikrinimus ir inspektavimus gali vykdyti drauge su tomis institucijomis.
   4.   Jei dalyvaujantieji MEDIA programoje nesutinka, kad vietoje būtų atliktas patikrinimas, Šveicarijos institucijos, laikydamosi nacionalinių potvarkių, suteikia patikrinimą atliekantiems Komisijos pareigūnams reikalingą pagalbą, kad šie galėtų įgyvendinti savo misiją – vietoje atlikti patikrinimą ir inspektavimą.
   5.   Komisija Šveicarijos federalinei finansų kontrolės įstaigai kaip galima greičiau praneša apie visus turimus faktus ar įtarimus dėl pažeidimų, kuriuos ji išaiškino ar kurie kilo patikrinimo ar inspektavimo metu. Bet kokiu atveju apie patikrinimų ir inspektavimų rezultatus Komisija praneša minėtai institucijai.
   4 straipsnis
   Informavimas ir konsultacijos
   1.   Tam, kad šis priedas būtų tinkamai vykdomas, Bendrijos ir Šveicarijos kompetentingos institucijos reguliariai keičiasi informacija ir, vienai iš jų paprašius, vykdo konsultacijas.
   2.   Šveicarijos kompetentingos institucijos nedelsdamos Komisijai praneša bet kokią jų turimą informaciją apie galimus sutarčių ar susitarimų, sudarytų taikant šiame susitarime nurodytus dokumentus, sudarymo ar vykdymo pažeidimus.
   5 straipsnis
   Konfidencialumas
   Informacija, kuri buvo gauta ar perduota remiantis šiuo priedu, nepriklausomai nuo to, kokia forma ji buvo gauta ar perduota, yra saugoma kaip profesinė paslaptis, ir ji saugoma taip pat kaip ir analogiška informacija, saugoma pagal Šveicarijos teisėje bei atitinkamose Bendrijos institucijoms taikomose nuostatose numatytus apsaugos principus. Ši informacija gali būti teikiama tik tiems asmenims, kuriems ji yra reikalinga jų funkcijoms vykdyti Bendrijos institucijose, valstybėse narėse ar Šveicarijoje, ir gali būti panaudota tik veiksmingos Susitariančiųjų Šalių finansinių interesų apsaugos tikslui.
   6 straipsnis
   Administracinės priemonės ir nuobaudos
   Nepažeisdama Šveicarijos baudžiamosios teisės taikymo principų, Komisija gali taikyti administracines priemones ir nuobaudas pagal Reglamentą (EB, Euratomas) Nr. 1605/2002, Reglamentą (EB, Euratomas) Nr. 2343/2002 ir 1995 m. gruodžio 18 d. Tarybos reglamentą (EB, Euratomas) Nr. 2988/95 dėl Europos Bendrijų finansinių interesų apsaugos.
   7 straipsnis
   Išieškojimas ir vykdymas
   Komisijos pagal MEDIA programą priimti sprendimai, susiję su šio susitarimo taikymo sritimi, kuriais asmenims, išskyrus valstybes, skiriamos baudos, Šveicarijoje yra vykdytini. Juos vykdo Šveicarijos vyriausybės paskirta institucija, neatlikdama jokio kito patikrinimo, išskyrus baudą skiriančio dokumento autentiškumo patikrinimą; vyriausybė apie paskirtą instituciją praneša Komisijai. Priverstinis vykdymas atliekamas pagal Šveicarijoje galiojančią tvarką. Europos Bendrijų Teisingumo Teismas tikrina sprendimo dėl vykdymo teisėtumą.
   Europos bendrijų teisingumo teismo sprendimai, priimti remiantis arbitražine išlyga, vykdomi tokiomis pačiomis sąlygomis.
 ---documentbreak--- NA ---documentbreak---

               28.3.2006

               LT

               Europos Sąjungos oficialusis leidinys

               L 90/32

         BAIGIAMASIS AKTAS
   EUROPOS BENDRIJOS
   ir
   ŠVEICARIJOS KONFEDERACIJOS
   įgaliotieji atstovai,
   2004 m. spalio 26 d. susirinkę Liuksemburge pasirašyti Europos bendrijos ir Šveicarijos Konfederacijos susitarimą garso ir vaizdo srityje, nustatantį Šveicarijos Konfederacijos dalyvavimo Bendrijos programose MEDIA Plius ir MEDIA mokymas sąlygas, priėmė toliau nurodytą bendrą deklaraciją, pridedamą prie šio baigiamojo akto:
   Susitariančiųjų Šalių bendra deklaracija dėl abipusiai svarbaus dialogo garso ir vaizdo politikos srityje plėtojimo.
   Jie taip pat atsižvelgė į toliau nurodytą deklaraciją, pridedamą prie šio baigiamojo akto:
   Tarybos deklaracija dėl Šveicarijos dalyvavimo komitetuose.

      Hecho en Luxemburgo, el veintiséis de octubre de dos mil cuatro.
      V Lucemburku dne dvacátého šestého října dva tisíce čtyři.
      Udfærdiget i Luxembourg den seksogtyvende oktober to tusind og fire.
      Geschehen zu Luxemburg am sechsundzwanzigsten Oktober zweitausendundvier.
      Kahe tuhande neljanda aasta oktoobrikuu kahekümne kuuendal päeval Luxembourgis.
      Έγινε στo Λουξεμβούργο, στις είκοσι έξι Οκτωβρίου δύο χιλιάδες τέσσερα.
      Done at Luxembourg on the twenty-sixth day of October in the year two thousand and four.
      Fait à Luxembourg, le vingt-six octobre deux mille quatre.
      Fatto a Lussemburgo, addì ventisei ottobre duemilaquattro.
      Luksemburgā, divi tūkstoši ceturtā gada divdesmit sestajā oktobrī.
      Priimta du tūkstančiai ketvirtų metų spalio dvidešimt šeštą dieną Liuksemburge.
      Kelt Luxembourgban, a kettőezer-negyedik év október havának huszonhatodik napján.
      Magħmula fil-Lussemburgu fis-sitta u għoxrin jum ta' Ottubru tas-sena elfejn u erbgħa.
      Gedaan te Luxemburg, de zesentwintigste oktober tweeduizendvier.
      Sporządzono w Luksemburgu, dnia dwudziestego szóstego października roku dwa tysiące czwartego.
      Feito no Luxemburgo, em vinte e seis de Outubro de dois mil e quatro.
      V Luxemburgu dvadsiateho šiesteho októbra dvetisícštyri.
      V Luxembourgu, dne šestindvajsetega oktobra leta dva tisoč štiri
      Tehty Luxemburgissa kahdentenakymmenentenäkuudentena päivänä lokakuuta vuonna kaksituhattaneljä.
      Som skedde i Luxemburg den tjugosjätte oktober tjugohundrafyra.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Für die Schweizerische Eidgenossenschaft
         Pour la Confédération suisse
         Per la Confederazione svizzera

   SUSITARIANČIŲJŲ ŠALIŲ
   Bendra deklaracija dėl abipusiai svarbaus dialogo garso ir vaizdo politikos srityje plėtojimo
   Šalys pareiškia, kad norint užtikrinti tinkamą susitarimo įgyvendinimą ir sustiprinti bendradarbiavimą su garso ir vaizdo politika susijusiose srityse abiems šalims yra naudinga palaikyti dialogą minėtose srityse.
   Abi šalys pareiškia, kad toks dialogas bus vedamas tiek susitarimu įsteigtame jungtiniame komitete, tiek kitose tinkamose įstaigose, kaip tinka ir pagal poreikį. Abi šalys pareiškia, kad Šveicarijos atstovai bus kviečiami į posėdžius pasibaigus ryšių komiteto, įsteigto 1997 m. birželio 30 d. Europos Parlamento ir Tarybos direktyva 97/36/EB, iš dalies keičiančia Direktyvą 89/552/EEB, posėdžiams.
   TARYBOS DEKLARACIJA
   dėl Šveicarijos dalyvavimo komitetuose
   Taryba sutaria, kad Šveicarijos atstovai stebėtojų teisėmis dalyvauja MEDIA programų komitetų ir ekspertų grupių susirinkimuose, kai svarstomi su jais susiję klausimai. Šiuose komitetuose ir ekspertų grupėse Šveicarijos atstovai nedalyvauja balsavimo metu.


title: 2014/427/ES: 2014 m. vasario 6 d. Europos Centrinio Banko sprendimas dėl Europos Centrinio Banko atstovų Priežiūros valdyboje skyrimo (ECB/2014/4)

text:
3.7.2014

               LT

               Europos Sąjungos oficialusis leidinys

               L 196/38

         EUROPOS CENTRINIO BANKO SPRENDIMAS
   2014 m. vasario 6 d.
   dėl Europos Centrinio Banko atstovų Priežiūros valdyboje skyrimo

      (ECB/2014/4)

      (2014/427/ES)

   EUROPOS CENTRINIO BANKO VALDANČIOJI TARYBA,
   atsižvelgdama į 2013 m. spalio 15 d. Tarybos reglamentą (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (1), ypač į jo 26 straipsnio 1, 2 ir 5 dalis,
   atsižvelgdama į 2004 m. vasario 19 d. Sprendimą ECB/2004/2 dėl Europos Centrinio Banko darbo reglamento patvirtinimo (2), ypač į jo 13b straipsnio 6 dalį,
   kadangi:

               (1)

               pagal Reglamento (ES) Nr. 1024/2013 26 straipsnio 5 dalį Valdančioji taryba skiria keturis Europos Centrinio Banko (ECB) atstovus į Priežiūros valdybą, iš kurių nei vienas nevykdo pareigų, tiesiogiai susijusių su ECB pinigų politikos funkcija;

               (2)

               pagal Reglamento (ES) Nr. 1024/2013 26 straipsnio 2 dalį skiriant ECB atstovus į Priežiūros valdybą laikomasi lyčių pusiausvyros, patirties ir kvalifikacijos principų;

               (3)

               būtina papildyti Reglamentą (ES) Nr. 1024/2013 dėl keturių ECB atstovų skyrimo į Priežiūros valdybą tvarkos, jų atleidimo iš pareigų sąlygų ir tvarkos, ir sąlygų, taikomų į tokias pareigas paskirtiems asmenims,

         PRIĖMĖ ŠĮ SPRENDIMĄ:
   1 straipsnis
   ECB atstovų skyrimas į Priežiūros valdybą
   1.   Keturi ECB atstovai skiriami į Priežiūros valdybą iš asmenų, turinčių pripažintą padėtį ir patirties bankininkystės ir finansų reikaluose.
   2.   Jų kadencija yra penkeri metai ir ji neatnaujinama. Nukrypstant nuo šios taisyklės, pirmųjų keturių ECB atstovų kadencija pirminio paskyrimo metu yra nuo trejų iki penkerių metų.
   3.   Keturių ECB atstovų darbo sąlygos, ypač jų atlyginimai, pensijos ir kitos socialinės išmokos, nustatomos sutartyje su ECB; jas nustato Valdančioji taryba, kuri remiasi Vykdomosios valdybos pasiūlymu.
   4.   ECB atstovai atlieka savo pareigas dirbdami visu arba ne visu etatu, kaip nustatyta jų sutartyse su ECB įtvirtintose sąlygose. Jie neužsiima jokia veikla, nesvarbu, ar už ją gaunamas atlyginimas, ar ne, išskyrus atvejus, kai gaunamas Valdančiosios tarybos leidimas. Leidimas nesuteikiamas veiklai, dėl kurios galėtų kilti arba kuri gali būti laikoma tokia, dėl kurios galėtų kilti interesų konfliktas jų kaip Priežiūros valdybos narių pareigų atžvilgiu. Konkrečiai, jie negali vykdyti jokių pareigų nacionalinėje kompetentingoje institucijoje, kaip apibrėžta Reglamento (ES) Nr. 1024/2013 2 straipsnyje.
   5.   Jei ECB atstovas Priežiūros valdyboje nebeatitinka šioms pareigoms keliamų reikalavimų arba yra kaltas (-a) padaręs sunkų nusižengimą, Valdančioji taryba Vykdomosios valdybos prašymu ir išklausiusi jį (ją) gali priimti sprendimą atleisti jį (ją) iš pareigų.
   6.   Kiekviena laisva ECB atstovo Priežiūros valdyboje vieta užimama paskiriant naują atstovą pagal šį sprendimą.
   2 straipsnis
   Įsigaliojimas
   Šis sprendimas įsigalioja 2014 m. vasario 6 d.

      Priimta Frankfurte prie Maino 2014 m. vasario 6 d.

            ECB Pirmininkas

         Mario DRAGHI

      (1)  OL L 287, 2013 10 29, p. 63.

      (2)  OL L 80, 2004 3 18, p. 33.


title: 1994 m. vasario 23 d. Komisijos sprendimas, įsteigiantis Sukčiavimo prevencijos koordinavimo patariamąjį komitetą

text:
Svarbus teisinis pranešimas

|

31994D0140

Oficialusis leidinys L 061 , 04/03/1994 p. 0027 - 0028 specialusis leidimas suomių kalba: skyrius 1 tomas 3 p. 0108  specialusis leidimas švedų kalba: skyrius 1 tomas 3 p. 0108

		Komisijos sprendimas1994 m. vasario 23 d.įsteigiantis Sukčiavimo prevencijos koordinavimo patariamąjį komitetą(94/140/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,kadangi patikimam Bendrijos finansų valdymui reikalinga, kad būtų veiksmingai kovojama su sukčiavimu naudojant Bendrijos biudžetą;kadangi imtis konkrečių priemonių kovai su sukčiavimu tenka pirmiausia valstybėms narėms; kadangi tam reikia, kad valstybės narės ir Komisija glaudžiai bendradarbiautų;kadangi Sutarties 209a straipsnyje reikalaujama, kad valstybės narės prieš Bendrijos finansiniams interesams kenkiantį sukčiavimą imtųsi tų pačių priemonių, kurių jos imasi prieš savo pačių finansiniams interesams kenkiantį sukčiavimą; kadangi tam jos, Komisijos padedamos, derina savo veiksmus, siekdamos apsaugoti Bendrijos finansinius interesus nuo sukčiavimo;kadangi Komisijai taip pat tenka didelė atsakomybė, susijusi su jos bendruoju uždaviniu užtikrinti, kad Bendrijos biudžetas būtų tinkamai vykdomas ir kad būtų taikomos Sutarties nuostatos;kadangi dėl to pageidautina, kad Komisijai patartų komitetas, kurį sudarytų valstybių narių atstovai, į kurį būtų galima kreiptis bet kuriuo klausimu, susijusiu su sukčiavimo prevencija, valstybių narių ir Komisijos bendradarbiavimu bei patraukimu baudžiamojon atsakomybėn už sukčiavimą ar bet kokiu kitu klausimu, susijusiu su Bendrijos finansinių interesų teisine apsauga;kadangi esantys komitetai specializuojasi tik konkrečiose srityse; kadangi šie komitetai nebus keičiami; kadangi vis dėlto yra naudinga turėti aiškų sukčiavimo, naudojant Bendrijos biudžetą, vaizdą; kadangi dėl to reikia įsteigti horizontalųjį komitetą;kadangi, jei komitetas turi būti horizontalusis ir valstybės narės turi būti atstovaujamos atitinkamame lygmenyje, atspindint jų savas administracines struktūras, turėtų būti priimta nuostata, kad komitetą sudaro po du atstovus iš kiekvienos valstybės narės,NUSPRENDĖ:1 straipsnisKomisijoje įsteigiamas Sukčiavimo prevencijos koordinavimo patariamasis komitetas (toliau — Komitetas).2 straipsnis1. Komisija gali kreiptis į Komitetą bet kuriuo klausimu, susijusiu su sukčiavimo prevencija ir patraukimu baudžiamojon atsakomybėn dėl sukčiavimo bei pažeidimų, taip pat bet kuriuo klausimu, susijusiu su valstybių narių ar valstybių narių ir Komisijos bendradarbiavimu, kuris viršija bet kurio kito sektoriaus Komiteto įgaliojimus, kad kuo veiksmingiau būtų organizuoti kovos su sukčiavimu veiksmai.Komisija gali kreiptis į Komitetą bet kuriuo klausimu, susijusiu su Bendrijos finansinių interesų teisine apsauga.2. Kiekvienas Komiteto narys gali prašyti Komisijos, kad ši kreiptųsi į Komitetą bet kuriuo klausimu, esančiu Komiteto kompetencijoje.3 straipsnis1. Komitetą sudaro po du atstovus iš kiekvienos valstybės narės. Jiems gali padėti du susijusių tarnybų personalo darbuotojai.2. Komitetui pirmininkauja Komisijos atstovas.3. Komiteto darbui palengvinti gali būti sukurtos darbo grupės.4 straipsnis1. Komisija teikia Komitetui sekretoriato paslaugas.2. Pirmininkas gali pakviesti bet kokį asmenį, turintį konkrečių žinių tam tikru darbotvarkės klausimu, dalyvauti Komiteto darbe. Ekspertai dalyvauja diskusijose tik tais klausimais, dėl kurių jie buvo pakviesti.3. Komiteto posėdžiuose dalyvauja Komisijos atitinkamų padalinių atstovai.4. Komitetą sušaukia Komisija.5 straipsnis1. Komitetas nagrinėja Komisijos pateiktus prašymus pareikšti nuomonę. Dėl jos nebalsuojama.2. Prašydama Komiteto nuomonės, Komisija gali nustatyti konkretų terminą, iki kurio nuomonė turi būti pareikšta.3. Požiūriai, kuriuos išreiškia valstybių narių atstovai, yra įrašomi į protokolą.6 straipsnisNepažeidžiant Sutarties 214 straipsnio, jei Komisija praneša Komitetui, kad prašoma nuomonė ar pateikiamas klausimas yra konfidencialūs, iš dalyvių reikalaujama neatskleisti informacijos, gautos Komiteto ar darbo grupių posėdžių metu.7 straipsnisŠis sprendimas įsigalioja 1994 m. kovo 1 d.Priimta Briuselyje, 1994 m. vasario 23 d.Komisijos varduPeter SchmidhuberKomisijos narys--------------------------------------------------


title: 2011/900/ES: 2011 m. gruodžio 19 d. Tarybos sprendimas, kuriuo iš dalies keičiamos Tarybos darbo tvarkos taisyklės

text:
30.12.2011

               LT

               Europos Sąjungos oficialusis leidinys

               L 346/17

         TARYBOS SPRENDIMAS
   2011 m. gruodžio 19 d.
   kuriuo iš dalies keičiamos Tarybos darbo tvarkos taisyklės
   (2011/900/ES)
   EUROPOS SĄJUNGOS TARYBA,
   atsižvelgdama į Europos Sąjungos sutartį,
   atsižvelgdama Sutartį dėl Europos Sąjungos veikimo,
   atsižvelgdama į Tarybos darbo tvarkos taisyklių (1) III priedo 2 straipsnio 2 dalį,
   kadangi:

               (1)

               prie Sutarčių pridėto Protokolo (Nr. 36) dėl pereinamojo laikotarpio nuostatų 3 straipsnio 3 dalies pirmoje ir ketvirtoje pastraipose nustatyta, kad iki 2014 m. spalio 31 d., kai Tarybai reikia aktą priimti kvalifikuota balsų dauguma, ir jei to reikalauja Tarybos narys, patikrinama, ar kvalifikuotą balsų daugumą sudarančios valstybės narės atstovauja ne mažiau kaip 62 % bendro Sąjungos gyventojų skaičiaus, apskaičiuoto remiantis Tarybos darbo tvarkos taisyklių (toliau – darbo tvarkos taisyklės) III priedo 1 straipsnyje nurodytais gyventojų skaičiais;

               (2)

               darbo tvarkos taisyklių III priedo 2 straipsnio 2 dalyje nustatyta, kad nuo kiekvienų metų sausio 1 d. Taryba, remdamasi praėjusių metų rugsėjo 30 d. Europos Sąjungos statistikos tarnybos turimais duomenimis, patikslina minėto priedo 1 straipsnyje nurodytus skaičius;

               (3)

               todėl reikėtų patikslinti darbo tvarkos taisykles 2012 m.,

         PRIĖMĖ ŠĮ SPRENDIMĄ:
   1 straipsnis
   Darbo tvarkos taisyklių III priedo 1 straipsnis pakeičiamas taip:

      „1 straipsnis
      Taikant ES sutarties 16 straipsnio 5 dalį ir Protokolo (Nr. 36) dėl pereinamojo laikotarpio nuostatų, pridėto prie Sutarčių, 3 straipsnio 3 ir 4 dalis, kiekvienos valstybės narės bendras gyventojų skaičius laikotarpiu nuo 2012 m. sausio 1 d. iki 2012 m. gruodžio 31 d. yra toks:

                  Valstybė narė

                  Gyventojų skaičius
                  (× 1 000)

                  Vokietija

                  81 751,6

                  Prancūzija

                  65 075,4

                  Jungtinė Karalystė

                  62 435,7

                  Italija

                  60 626,4

                  Ispanija

                  46 152,9

                  Lenkija

                  38 200,0

                  Rumunija

                  21 413,8

                  Nyderlandai

                  16 655,8

                  Graikija

                  11 325,9

                  Belgija

                  10 918,4

                  Portugalija

                  10 637,0

                  Čekija

                  10 532,8

                  Vengrija

                  9 985,7

                  Švedija

                  9 415,6

                  Austrija

                  8 404,3

                  Bulgarija

                  7 504,9

                  Danija

                  5 560,6

                  Slovakija

                  5 435,3

                  Suomija

                  5 375,3

                  Airija

                  4 480,9

                  Lietuva

                  3 244,6

                  Latvija

                  2 229,6

                  Slovėnija

                  2 050,2

                  Estija

                  1 340,2

                  Kipras

                  804,4

                  Liuksemburgas

                  511,8

                  Malta

                  417,6

                  Iš viso

                  502 486,7

                  Mažiausias skaičius (62 %)

                  311 541,8“

   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2012 m. sausio 1 d.

      Priimta Briuselyje 2011 m. gruodžio 19 d.

            Tarybos vardu

            Pirmininkas

         M. KOROLEC

      (1)  2009 m. gruodžio 1 d. Tarybos sprendimas 2009/937/ES, patvirtinantis Tarybos darbo tvarkos taisykles (OL L 325, 2009 12 11, p. 35).


title: 2016 m. gegužės 24 d. Valstybių narių vyriausybių atstovų sprendimas (ES, Euratomas) 2016/846 dėl Bendrojo Teismo teisėjų skyrimo

text:
28.5.2016

               LT

               Europos Sąjungos oficialusis leidinys

               L 141/76

         VALSTYBIŲ NARIŲ VYRIAUSYBIŲ ATSTOVŲ SPRENDIMAS (ES, Euratomas) 2016/846
   2016 m. gegužės 24 d.
   dėl Bendrojo Teismo teisėjų skyrimo
   EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Europos Sąjungos sutartį, ypač į jos 19 straipsnį,
   atsižvelgdami į Sutartį dėl Europos Sąjungos veikimo, ypač į jos 254 ir 255 straipsnius,
   atsižvelgdami į Europos atominės energijos bendrijos steigimo sutartį, ypač į jos 106a straipsnio 1 dalį,
   kadangi:

               (1)

               Protokolo Nr. 3 dėl Europos Sąjungos Teisingumo Teismo statuto su pakeitimais, padarytais Europos Parlamento ir Tarybos reglamentu (ES, Euratomas) 2015/2422 (1), 48 straipsnyje nustatyta, kad nuo 2015 m. gruodžio 25 d. Bendrąjį Teismą sudaro keturiasdešimt teisėjų. To reglamento 2 straipsnio a punkte nustatoma dvylikos papildomų teisėjų kadencijos trukmė tokiu būdu, kad jų kadencijos pabaiga sutaptų su dalies Bendrojo Teismo teisėjų pakeitimu, kuris įvyks 2016 m. rugsėjo 1 d. ir 2019 m. rugsėjo 1 d.;

               (2)

               buvo pasiūlytos Inga REINE, Fredrik SCHALIN ir Peter George XUEREB kandidatūros papildomų Bendrojo Teismo teisėjų pareigoms užimti;

               (3)

               Sutarties dėl Europos Sąjungos veikimo 255 straipsniu įsteigtas komitetas pateikė nuomonę dėl Inga REINE, Fredrik SCHALIN ir Peter George XUEREB tinkamumo eiti Bendrojo Teismo teisėjų pareigas,

         PRIĖMĖ ŠĮ SPRENDIMĄ:
   1 straipsnis
   Laikotarpiui nuo šio sprendimo įsigaliojimo dienos iki 2019 m. rugpjūčio 31 d. Bendrojo Teismo teisėjais skiriami:

               —

               Inga REINE,

               —

               Fredrik SCHALIN,

               —

               Peter George XUEREB.

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselis 2016 m. gegužės 24 d.

            Pirmininkas

         P. DE GOOIJER

      (1)  2015 m. gruodžio 16 d. Europos Parlamento ir Tarybos reglamentas (ES, Euratomas) 2015/2422, kuriuo iš dalies keičiamas Protokolas Nr. 3 dėl Europos Sąjungos Teisingumo Teismo statuto (OL L 341, 2015 12 24, p. 14).


title: 2017 m. balandžio 27 d. Europos Parlamento sprendimas (ES) 2017/1695 dėl Europos geležinkelio agentūros (dabar – Europos Sąjungos geležinkelių agentūra) 2015 finansinių metų sąskaitų uždarymo

text:
29.9.2017

               LT

               Europos Sąjungos oficialusis leidinys

               L 252/277

         EUROPOS PARLAMENTO SPRENDIMAS (ES) 2017/1695
   2017 m. balandžio 27 d.
   dėl Europos geležinkelio agentūros (dabar – Europos Sąjungos geležinkelių agentūra) 2015 finansinių metų sąskaitų uždarymo
   EUROPOS PARLAMENTAS,

               —

               atsižvelgdamas į Europos geležinkelio agentūros 2015 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos geležinkelio agentūros 2015 finansinių metų metinių finansinių ataskaitų su Agentūros atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2017 m. vasario 21 d. rekomendaciją dėl patvirtinimo, kad Agentūra įvykdė 2015 finansinių metų biudžetą (05873/2017 – C8-0063/2017),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2004 m. balandžio 29 d. Europos Parlamento ir Tarybos reglamentą (EB) Nr. 881/2004, įsteigiantį Europos geležinkelio agentūrą (4), ypač į jo 39 straipsnį,

               —

               atsižvelgdamas į 2016 m. gegužės 11 d. Europos Parlamento ir Tarybos reglamentą (ES) 2016/796 dėl Europos Sąjungos geležinkelių agentūros, kuriuo panaikinamas Reglamentas (EB) Nr. 881/2004 (5), ypač į jo 65 straipsnį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą ir į Transporto ir turizmo komiteto nuomonę (A8-0128/2017),

               1.

               pritaria Europos geležinkelio agentūros 2015 finansinių metų sąskaitų uždarymui;

               2.

               paveda Pirmininkui perduoti šį sprendimą Europos Sąjungos geležinkelių agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 449, 2016 12 1, p. 151.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 164, 2004 4 30, p. 1.

      (5)  OL L 138, 2016 5 26, p. 1.

      (6)  OL L 328, 2013 12 7, p. 42.


title: 2016 m. rugsėjo 20 d. Tarybos sprendimas (ES) 2016/1716, kuriuo skiriami Regionų komiteto du Ispanijos Karalystės pasiūlyti nariai ir du Ispanijos Karalystės pasiūlyti pakaitiniai nariai

text:
24.9.2016

               LT

               Europos Sąjungos oficialusis leidinys

               L 258/15

         TARYBOS SPRENDIMAS (ES) 2016/1716
   2016 m. rugsėjo 20 d.
   kuriuo skiriami Regionų komiteto du Ispanijos Karalystės pasiūlyti nariai ir du Ispanijos Karalystės pasiūlyti pakaitiniai nariai
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Ispanijos Vyriausybės pasiūlymą,
   kadangi:

               (1)

               2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.

               (2)

               Pasibaigus Alberto FABRA PART ir Nuria MARÍN MARTÍNEZ kadencijai tapo laisvos dvi Regionų komiteto narių vietos.

               (3)

               Pasibaigus Francisco Javier LEÓN DE LA RIVA ir Fernando MARTÍNEZ-MAILLO TORIBIO kadencijai tapo laisvos dvi Regionų komiteto pakaitinių narių vietos,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. į Regionų komitetą skiriami:

               a)

               nariais:

                           —

                           Juan ESPADAS CEJAS, Alcalde de Sevilla,

                           —

                           Antonio ROMÁN JASANADA, Alcalde de Guadalajara,

                     ir

               b)

               pakaitiniais nariais:

                           —

                           Pedro Luis SANZ CARLAVILLA, Alcalde de Meco,

                           —

                           David PÉREZ GARCÍA, Alcalde de Alcorcón.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. rugsėjo 20 d.

            Tarybos vardu

            Pirmininkas

         I. KORČOK

      (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

      (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

      (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).


title: 2015 m. sausio 27 d. Komisijos sprendimas (ES) 2015/320 dėl SA. 26547 (11/C) (ex-NN 49/10 ir CP 241/2008) (Belgija). Darnios žuvininkystės plėtros pagrindas. Netinkamas pagalbos N 274/03 panaudojimas (pranešta dokumentu Nr. C(2015) 321)  Tekstas svarbus EEE

text:
28.2.2015

               LT

               Europos Sąjungos oficialusis leidinys

               L 57/7

         KOMISIJOS SPRENDIMAS (ES) 2015/320
   2015 m. sausio 27 d.
   dėl SA. 26547 (11/C) (ex-NN 49/10 ir CP 241/2008) (Belgija). Darnios žuvininkystės plėtros pagrindas. Netinkamas pagalbos N 274/03 panaudojimas

         (pranešta dokumentu Nr. C(2015) 321)

   (Tik tekstai nyderlandų ir prancūzų kalbomis yra autentiški)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo, ypač į jos 108 straipsnio 2 dalies pirmą pastraipą,
   atsižvelgdama į Europos ekonominės erdvės susitarimą, ypač į jo 62 straipsnio 1 dalies a punktą,
   pakvietusi suinteresuotąsias šalis pateikti savo pastabas pagal minėtas nuostatas (1) ir atsižvelgdama į jų pastabas,
   kadangi:
   1.   PROCEDŪRA

               (1)

               2003 m. birželio 26 d. Belgija pranešė Europos Komisijai apie valstybės pagalbos schemą, skirtą ne pelno organizacijai Stichting Duurzame Visserij Ontwikkeling (toliau – SDVO), kuria siekiama tvarios žuvininkystės plėtros Belgijoje, finansuoti ir įsteigti. Nuostatos, apie kurias pranešta, yra susijusios su SDVO finansavimu ir apima SDVO įstatus. Atitinkamai, Komisija schemą patvirtino 2003 m. gruodžio 16 d. (2).

               (2)

               2008 m. rugsėjo 9 d. Komisija gavo skundą (registracijos Nr. CP 241/2008), kuriame skelbiama, kad SDVO netinkamai panaudojo dalį pagal schemą išmokėtos pagalbos.

               (3)

               2008 m. lapkričio 17 d. raštu Komisija paprašė Belgijos valdžios institucijų pateikti paaiškinančią informaciją. 2008 m. gruodžio 18 d. raštu Belgijos valdžios institucijos paprašė pratęsti terminą vienu mėnesiu, ir šis prašymas buvo patenkintas. 2009 m. sausio 16 d. raštu Belgijos valdžios institucijos pateikė Komisijai prašytą informaciją.

               (4)

               2009 m. rugsėjo 10 d. raštu Belgijos valdžios institucijos perdavė Komisijai 2008 m. SDVO metinę ataskaitą pagal Tarybos reglamento (EB) Nr. 659/1999 (3) 21 straipsnį.

               (5)

               2010 m. sausio 19 d. raštu Komisija paprašė Belgijos valdžios institucijų pateikti papildomos paaiškinančios informacijos. 2010 m. vasario 18 d. raštu Belgijos valdžios institucijoms paprašius pratęsti terminą vienu mėnesiu jis buvo pratęstas iki 2010 m. balandžio 9 d. Belgijos valdžios institucijos pateikė Komisijai prašytą informaciją 2010 m. balandžio 12 d. raštu.

               (6)

               2010 m. sausio 19 d. raštu Komisija paklausė skundo pateikėjo, ar jis nori tęsti savo skundo nagrinėjimą, turint omenyje, kad cvba Schelpdier en vis, SDVO įsteigta patronuojamoji bendrovė, nutraukė savo veiklą.

               (7)

               2010 m. vasario 18 d. raštu skundo pateikėjas nurodė priežastis, dėl kurių jis pageidauja, kad jo skundas būtų toliau nagrinėjamas.

               (8)

               2010 m. spalio 22 d. byla buvo užregistruota kaip NN byla.

               (9)

               2011 m. kovo 23 d. raštu Komisija pranešė Belgijai apie savo sprendimą dėl šios pagalbos pradėti Sutarties dėl Europos Sąjungos veikimo 108 straipsnio 2 dalyje numatytą procedūrą.

               (10)

               Komisijos sprendimas pradėti procedūrą paskelbtas Europos Sąjungos oficialiajame leidinyje
                   (4) Komisija pakvietė suinteresuotąsias šalis pateikti savo pastabas dėl šios pagalbos.

               (11)

               Belgijos valdžios institucijos 2011 m. birželio 7 d. raštu perdavė Komisijai pagalbos gavėjo pastabas dėl sprendimo pradėti oficialią tyrimo procedūrą. Komisija negavo jokių tolesnių pastabų nei iš skundo pateikėjo, nei iš kokios kitos suinteresuotosios šalies.

         2.   APRAŠYMAS

               (12)

               Apie pirminę schemą buvo pranešta 2003 m. birželio 26 d. Ji buvo užregistruota numeriu N 274/03.

               (13)

               Pagal schemą numatyta kasmet iš valstybės išteklių išmokėti ne pelno siekiančiai organizacijai Stichting Duurzame Visserij Ontwikkeling (SDVO) 2 mln. EUR, kad SDVO galėtų tvariai vystyti žuvininkystę įgyvendindama įvairius veiksmus arba projektus pagal savo įstatus.

               (14)

               Schema yra finansuojama iš nacionalinių išteklių, kurių dalį sudaro iš žuvininkystėse sektoriaus darbdavių surenkami išankstiniai mokesčių mokėjimai (atskaičiuojami iš darbo užmokesčio).

               (15)

               Europos Komisija laikė, kad schema yra suderinama su vidaus rinka, remiantis SESV 107 straipsnio 3 dalies c punktu, visų pirma, dėl to fakto, kad pranešime pateikta informacija, taip pat SDVO įstatai rodo, kad SDVO vykdo trumpalaikius bendro intereso projektus, atitinkančius Tarybos reglamento (EB) Nr. 2792/1999 (5) 15 straipsnyje išvardytas priemones.

         3.   SKUNDAS

               (16)

               Skundo pateikėjo teigimu, SDVO ir cvba Schelpdier en vis pasinaudojo valstybės pagalba, kuri iš pradžių buvo skirta padėti žuvininkystės sektoriui apskritai, siekdamos pradėti komercinį midijų akvakultūros projektą, ir taip iškreipė konkurenciją rinkoje.

               (17)

               Skundo pateikėjas pridūrė, kad SDVO, vykdydama komercinę veiklą rinkoje ir vėliau įsteigdama komercinę patronuojamąją bendrovę, pažeidė savo įstatus ir nesilaikė savo, kaip ne pelno asociacijos, teisinio statuso.

               (18)

               Grįsdamas savo prašymą, skundo pateikėjas pareiškė, kad SDVO sukūrė komercinį prekės ženklą, pradėjo didelę reklaminę kampaniją, ir užsiėmė midijų pardavimu. Laikoma, kad visa ši veikla ir priemonės yra komercinės veiklos įprastos sudedamosios dalys.

               (19)

               Dėl konkurencijos iškreipimo skundo pateikėjas nurodė, kad jis vykdo midijų auginimo Belgijos priekrantėje bandymus nuo 1994 m. Skundo pateikėjas sukūrė savo prekės ženklą (Belgica mussels). Užaugintos midijos pirmą kartą buvo parduotos 2008 m.

               (20)

               Skundo pateikėjas padarė išvadą, kad SDVO trikdo konkurenciją rinkoje, todėl negali būti laikoma, kad ji vykdo veiklą siekdama bendro žuvininkystės ir akvakultūros sektoriaus intereso.

               (21)

               Dėl cvba Schelpdier en vis likvidavimo skundo pateikėjas nurodė, kad, jo nuomone, likvidavus SDVO patronuojamąją bendrovę, konkurencijos iškreipimas nebuvo panaikintas, nes likvidavus cvba Schelpdier en vis., SDVO toliau vykdė veiklą midijų verslo srityje.

         4.   PRIEŽASTYS, DĖL KURIŲ PRADĖTA OFICIALI TYRIMO PROCEDŪRA

               (22)

               Sprendime pradėti oficialią tyrimo procedūrą Komisija reiškia abejones dėl kai kurių SVDO įgyvendintų projektų atitikimo įstatams, kurie buvo pateikti Komisijai, ir kuriuos ji patvirtino. Todėl Komisija įtaria, kad SDVO netinkamai panaudojo pagalbą pagal šią schemą.

               (23)

               Probleminiai projektai yra šie:

                           —

                              Midijų projektas. SDVO pradėjo aktyvią savo midijų reklaminę kampaniją. Vietoj to, kad būtų organizuota apskritai midijų reklama, reklaminė medžiaga yra pagrįsta konkrečiu prekės ženklu (Flanders Queen Mussel), nukreipta į konkrečią įmonę (SDVO) ir joje pateikiamos kelios nuorodos į produktų geografinę kilmę (Flandriją). Be to, SDVO išplėtė midijų projektą, įsigydama ir eksploatuodama 87 papildomas varžas, taigi – įvykdė ilgalaikes investicijas.

                           —

                              Bestuburių vandens gyvūnų išteklių paieškos. Atrodo, kad SDVO veikė kaip eksperimentinės žvejybos kampanijos, kuria siekiama aptikti komerciniais tikslais eksploatuoti tinkamus bestuburių vandens gyvūnų išteklius Belgijos kontinentiniame šelfe, vykdytojas.

                           —

                                 Dagverse vis
                               reklaminė kampanija. Šia kampanija siekiama pagerinti Belgijos žuvininkystės įvaizdį reklamuojant plačiajai visuomenei pakrantės žvejų šviežiai sugautas populiarių ir mažiau žinomų rūšių žuvis. Šis veiksmas apima geriausių virėjų, kurie savo restoranuose siūlo mažiau žinomų rūšių žuvis, dalyvavimą. Tikimasi, kad, jei geriausi virėjai siūlys tų rūšių žuvis savo restoranuose, pakrančių žvejai galės jas parduoti už priimtiną kainą, ir taip kiekvienas žvejybos pramonės dalyvis už savo produktą gaus tinkamą atlygį.

               (24)

               Dėl midijų projekto Komisija mano, kad SDVO veikė pažeisdama savo įstatus (ir, atitinkamai, schemą), kuriuose aiškiai teigiama, kad SDVO stiprins jūrų žuvininkystės įvaizdį, tačiau neišskirs jokios konkrečios įmonės, nedarys nuorodų į produktų geografinę kilmę ir draus reklamos priemones, pagrįstas prekės ženklu ir (arba) pasižyminčias nuoroda į produktų geografinę kilmę. Be to, Komisija pareiškė abejones dėl to, ar SDVO, naudodama 87 papildomas varžas, veikė pagal savo įstatus ir Sprendimą N 274/03, nes vargu, ar tai gali būti laikoma trumpalaikiu veiksmu – tai veikiau atitinka ilgalaikę investiciją, kuri yra sunkiai suderinama su trumpalaikio veiksmo koncepcija.

               (25)

               Dėl projekto, kuriuo siekiama aptikti naujus bestuburių vandens gyvūnų išteklius, Komisija pastebėjo, kad projektas nėra įtrauktas į SDVO įstatus kaip viena iš jos misijų. Visų pirma, neatrodo, kad jis atitiktų vieną iš misijų, apibūdintų c punkte: gyvųjų vandens išteklių valdymo ir žuvininkystės kontrolės gerinimas. Iš tiesų, naujų komerciniais tikslais eksploatuoti tinkamų bestuburių vandens gyvūnų išteklių aptikimas nėra nei nuolatinė gyvųjų vandens išteklių kokybės ir kiekybės stebėsena, nei socialinės ir ekonominės padėties žuvininkystės sektoriuje stebėsena, nei Vyriausybės konsultavimas apie žvejybos pastangų kontrolę. Neatrodo, kad atrandant komerciniais tikslais eksploatuoti tinkamų bestuburių vandens gyvūnų išteklius Belgijos žemyniniame šelfe, būtų siekiama juos išsaugoti – greičiau juos naudoti.

               (26)

               Galiausiai, dėl
                     Dagverse vis

                  reklamos kampanijos Komisija pažymėjo, kad, girdama produktų belgišką kilmę (Belgijos pakrantės laivyno sugautas žuvis), palyginti su užsienio laivų sugauta žuvimi, SDVO darė nuorodą į produktų geografinę kilmę, ir veikė pažeisdama savo įstatus ir Sprendimą N 274/03. Vis dėlto, Komisija atkreipė dėmesį į tai, kad Dagverse vis kampanija buvo iš pakoreguota ir sprendimo pradėti procedūrą priėmimo metu nuorodos į geografinę produktų kilmę jau buvo panaikintos.

         5.   SUINTERESUOTŲJŲ ŠALIŲ PASTABOS

               (27)

               2011 m. Europos Sąjungos oficialiajame leidinyje paskelbus sprendimą pradėti oficialią tyrimo procedūrą, nacionalinės valdžios institucijos perdavė Komisijai pagalbos gavėjo Stichting Duurzame Visserij Ontwikkeling (SDVO) pastabas.

               (28)

               Skundo pateikėjas papildomų pastabų nepateikė.

               (29)

               SDVO dar kartą išdėstė savo poziciją, nurodytą toliau:

         5.1.   Midijų projektas

               (30)

               Midijų projektas buvo įgyvendinamas dviem etapais. Per pirmąjį etapą buvo patalpinta 13 prototipinių midijų varžų, atitinkančių Belgijos pakrantės klimatologijos ir laivybos reikalavimus. Per antrąjį etapą buvo patalpintos 87 papildomos midijų varžos.

               (31)

               Siekiant įvertinti, ar projektas yra ekonomiškai perspektyvus, reikėjo patikrinti visą gamybos ir pardavimo procesą. Buvo veiksmingai stebimi įvairūs proceso etapai, įskaitant reklamos veiklą.

               (32)

               Visuomenės informavimo kampanija buvo organizuota 2007, 2008 ir 2009 m. ir, priešingai nei teigia Komisija, ji buvo ribotos trukmės ir apimties.

               (33)

               Gali būti laikoma, kad ši kampanija padėjo siekti bendro intereso. Visada buvo ketinama pasibaigus mokslinių tyrimų etapui projektą perduoti kooperatyvui, kuris yra atviras visiems, įskaitant skundo pateikėją.

               (34)

               SDVO ketino sukurti prekės ženklą Flanders Queen konkrečiais projekto tikslais. Prekės ženklas turėjo būti naudojamas tik vieną kartą. Projekto pabaigoje prekinis pavadinimas turėjo būti panaikintas. Tačiau panašu, kad perdavus projektą VSVC, buvo priimtas sprendimas tęsti midijų pardavimą naudojant šį pavadinimą.

               (35)

               Projekto plėtojimo ir reklamos kampanijos išlaidos neturėtų būti laikomos įprasto gamybos proceso išlaidomis. Projektas buvo platesnės apimties nei būtų buvęs, jei būtų vykdytas privačios įmonės, nes susijusios sąnaudos būtų buvusios labai didelės. Privati įmonė tiesiog nebūtų pasiruošusi investuoti reikalingas lėšas vien tik tam, kad patikrintų, koks metodas tiktų labiausiai, arba tik tam, kad patikrintų midijų auginimui tinkamas vietoves.

         5.2.   Bestuburių vandens gyvūnų naujų išteklių aptikimas

               (36)

               SDVO laikosi nuomonės, kad bestuburių vandens gyvūnų naujų išteklių aptikimas įeina į jos įstatų sritį, nes tokia veikla turi būti laikoma kontrolės ir apsaugos priemonėmis, kaip apibrėžta jos įstatų c kategorijoje.

               (37)

               Be to, projektas yra žvejybos laivyno pertvarkymo dalis – pertvarkyti laivyną reikia dėl to, kad instaliavus pakrančių vėjo jėgaines buvo prarasti žvejybos plotai.

         5.3.
         Dagverse vis reklamos kampanija

               (38)

               SDVO pažymėjo, kad reklamos kampanija buvo peržiūrėta ir nuoroda į pradžioje naudotą geografinę nuorodą – panaikinta.

         6.   VERTINIMAS

   6.1.
         Midijų projektas: prekės ženklo ir reklamos kūrimas

               (39)

               Kaip apibūdinta pirmiau, SDVO pradėjo aktyvią savo midijų reklaminę kampaniją. Vietoj to, kad būtų organizuota apskritai midijų reklama, reklaminė medžiaga yra pagrįsta konkrečiu prekės ženklu (Flanders Queen Mussel), nukreipta į konkrečią įmonę (SDVO) ir joje pateikiamos kelios nuorodos į produktų geografinę kilmę (t. y. Flandriją).

               (40)

               Atitinkamai, SDVO veikė pažeisdama savo įstatus (taigi, ir schemą), kuriuose aiškiai teigiama, kad SDVO stiprins jūrų žuvininkystės įvaizdį, neišskirdama jokios konkrečios įmonės ir nedarydama nuorodos į produktų geografinę kilmę, taip pat draus skatinimo priemones, pagrįstas prekės ženklu ir (arba) nurodančias produktų geografinę kilmę. Be to, SDVO nesilaikė Sprendimo N 274/03, kuriame aiškiai nurodyta, kad geografinės nuorodos nėra leistinos.

               (41)

               Belgijos valdžios institucijos tvirtino, kad prekės ženklas buvo sukurtas tik bandomajam projektui. Jis būtų panaudotas tik kartą, o po to palaipsniui išimamas ir visiškai panaikintas užbaigus projektą.

               (42)

               Tačiau Komisija pastebi, kad prekės ženklas buvo toliau naudojamas ir pasibaigus bandomajam projektui. Iš tikrųjų, perdavus midijų projektą VSVC, midijos buvo toliau parduodamos naudojant Flanders Queen Mussel pavadinimą. Be to, SDVO interneto svetainėje buvo pateikta informacija, kur būtų galima įsigyti Flanders Queen Mussel midijų.

               (43)

               Komisija taip pat pažymi, kad SDVO organizavo kelis Flanders Queen Mussel reklamos ir visuomenės organizavimo renginius 2007, 2008 ir 2009 m. Faktas, kad ši veikla buvo kartojama keletą metų, rodo, kad tai nebuvo maža arba laikina kampanija, ir, atitinkamai, ji negali būti laikoma ribotą laiką ir ribota apimtimi vykdoma programa. Be to, dalis visuomenės informavimo veiklos (2008 ir 2009 m.) buvo iš tikrųjų įvykdyta jau atlikus tyrimus pagal bandomąjį projektą. Iš tiesų, galutinė ataskaita dėl midijų projekto ekonominio įgyvendinamumo buvo pateikta 2007 m. lapkričio 22 d., o rinkodaros plano įgyvendinimo įvertinimo rezultatai – 2008 m. vasario 21 d.

               (44)

               Bet kuriuo atveju Komisija pažymi, kad draudimas reklamuoti tam tikrus prekės ženklus ir daryti nuorodas į geografinę kilmę įgyvendinant viešojo informavimo veiksmus taikomas visų veiksmų atvejais. Taigi, net trumpalaikių projektų (finansuojamų iš viešųjų fondų) atveju reklamuoti konkrečius prekės ženklus, ar daryti nuorodas į geografines vietoves yra draudžiama. Šiai taisyklei nenumatyta jokia išimtis nei schemoje, nei Sprendime N 274/03, ir šis atvejis negalėjo būti numatytas kaip išimtinis, nes tai būtų prieštaravę 2001 m. žuvinininkystės gairėms.

               (45)

               Be to, Komisijai neatrodo, kad tokia aktyvi viešojo informavimo kampanija gali būti pagrįstai laikoma bendrojo intereso veiksmu, visų pirma, todėl, kad ji nėra bendro pobūdžio, bet yra nukreipta į konkretų prekės ženklą. Tai, kad konkuruojanti įmonė kūrė savo prekės ženklą, dar labiau patvirtina tokį požiūrį.

               (46)

               Galiausiai, produkto, kuris bus parduodamas rinkoje, prekės ženklo kūrimas ir viešojo informavimo kampanijos surengimas yra išlaidos, būdingos įprastam gamybos procesui, todėl pagal schemą jos nebuvo leidžiamos.

               (47)

               Dėl šių priežasčių Komisija mano, kad sukurdama Flanders Queen Mussel prekės ženklą ir surengdama reklamos ir viešojo informavimo kampaniją, SDVO pažeidė savo įstatus ir Sprendimą N 274/03.

               (48)

               Dėl pirmiau nurodytų priežasčių Komisija mano, kad SVDO, kurdama prekės ženklą ir vykdydama viešojo informavimo veiksmus, netinkamai naudojo pagal schemą suteiktą pagalbą.

         6.2.
         Midijų projektas. 87 papildomų varžų naudojimas

               (49)

               Komisija žino apie tai, kad midijų projektas yra sudarytas iš kelių dalių. Dėl pirmos projekto dalies, kuri yra susijusi su investicijomis, įvykdytomis po to, kai bandomasis projektas buvo užbaigtas, abejonių nekyla. Komisija mano, kad SDVO, įsigydama ir naudodama 87 papildomas midijų varžas, nesilaikė savo įstatų ir Sprendimo N 274/03.

               (50)

               Belgijos valdžios institucijos laikosi nuomonės, kad 87 papildomų varžų naudojimas buvo trumpalaikis veiksmas, kuriuo siekta bendro intereso. Be to, jos tvirtina, kad varžų skaičius buvo didinamas didesniu mastu nei privačių įmonių veiklos atveju, nes privačios įmonės tiesiog neinvestuotų tokiu dideliu mastu nežinodamos, ar veiksmas gali būti pelningas dideliu mastu.

               (51)

               Vis dėlto, Komisija abejoja, ar 87 papildomų varžų įsigijimas ir eksploatavimas gali būti laikomi trumpalaikiu veiksmu.

               (52)

               Pirma, Komisija nustatė, kad 87 papildomų varžų įsigijimas yra ilgalaikė investicija, kuri yra sunkiai suderinama su trumpojo laikotarpio veiksmo koncepcija.

               (53)

               Antra, Komisija pažymi, kad neatrodo, jog SDVO būtų laikiusi 87 papildomų varžų įsigijimą trumpalaikiu veiksmu, kuriuo būtų pasinaudota tik siekiant atlikti tyrimą. SDVO varžų įsigijimą laikė investicija, ir ieškojo būdų, kaip gauti investicijų grąžos. Iš tiesų, dar 2008 m. ji planavo tęsti verslą per naujai įsteigtą patronuojamąją bendrovę. Ir 2009 m., kai SDVO oficialiai nutraukė Flanders Queen Mussel pardavimą, ji vis dėlto tęsė 87 papildomų varžų eksploatavimą. Iš tiesų, ji išperkamosios nuomos ir paprastosios nuomos būdu nuomojo savo infrastruktūrą ir midijų surinkimo paslaugas kitai bendrovei – taigi tęsė komercinę veiklą. Atrodo, kad tas faktas, jog komercinė patronuojamoji bendrovė buvo įsteigta siekiant pasinaudoti midijų projektu, patvirtina tai, jog SDVO ketinimai iš tikrųjų neapsiribojo tik sektoriui naudingų rezultatų siekimu.

               (54)

               Šiame kontekste Komisija pažymi, kad 2009 m. sudarytuose SDVO ir VSVC susitarimuose buvo nuostatos, skirtos apsaugoti VSVC komercinius interesus (pvz., susitarimas dėl garantijos, nuostatos dėl bet kokio interesų konflikto tarp VSVC ir kitų gamintojų prevencijos). Atrodytų, kad tokie susitarimai ir nuostatos patvirtina, jog papildomų varžų eksploatavimas buvo komercinė veikla, ir bendro intereso nebuvo siekiama.

               (55)

               Komisijos nuomone, 87 papildomų varžų išlaidos yra su įprasta gamyba susijusios išlaidos. Iš tikrųjų, Komisija mano, kad patikrinus ir patvirtinus ekonominį ir biologinį produkto pagrįstumą, įmonės gamybos priemonių įsigijimas ir plėtra tampa įmonės įprastos gamybos ir verslo vystymo proceso dalimi.

               (56)

               Komisija nepritaria Belgijos valdžios institucijų teiginiui, kad jokia įmonė neinvestuotų į papildomas gamybos priemones, jei neturėtų išankstinių garantijų, kad didesnio masto gamyba bus pelninga. Iš tiesų, įmonės investuoja į didesnės apimties gamybą ir tokiose situacijose, kai jokia kita įmonė nebandė gaminti tokiu pat mastu. Jos remiasi savo sukaupta mažesnio masto gamybos patirtimi ir ateities prognozėmis. Egzistuoja bendrosios ekonomikos principas, kad dėl masto ekonomikos tai, kas yra įmanoma ir pelninga mažu mastu, taip pat yra įmanoma ir net dar labiau pelninga didesniu mastu, nes fiksuotos sąnaudos bus paskirstytos didesniam produktų kiekiui.

               (57)

               Galiausiai, Komisija nemano, kad SDVO, išplėsdama savo gamybos priemones, ėmėsi sektoriui naudingų veiksmų. Kadangi šiame sektoriuje jau buvo įsisteigęs kitas operatorius, kuris vystė verslą realiu mastu, 87 papildomų varžų įsigijimas ir eksploatavimas iš tikrųjų turėjo tiesioginį poveikį rinkai ir konkurencijai. Tą taip pat patvirtina faktas, kad SDVO labiau atrodė esanti konkurentė, o ne eksperimente dalyvaujanti įstaiga.

               (58)

               Dėl pirmiau nurodytų priežasčių Komisija mano, kad SVDO, eksploatuodama 87 papildomas varžas, netinkamai naudojo pagal schemą suteiktą pagalbą.

         6.3.
         Dagverse vis reklaminė kampanija.

               (59)

               Komisija pažymi, kad SDVO, girdama produktų belgišką kilmę (Belgijos pakrantės laivyno sugautas žuvis), palyginti su užsienio laivų sugauta žuvimi, veiksmingai darė nuorodą į produktų geografinę kilmę ir tokiais veiksmais pažeidė savo įstatus ir Sprendimą N 274/03.

               (60)

               Tačiau Komisija atkreipia dėmesį į tai, kad Dagverse vis kampanija buvo iš dalies pakeista ir nuoroda į geografinę produktų kilmę buvo panaikinta.

               (61)

               Dėl pirmiau nurodytų priežasčių Komisija mano, kad SVDO, vykdydama skatinimo kampaniją, kurioje daroma nuoroda į geografinę kilmę, netinkamai naudojo pagal schemą suteiktą pagalbą.

         6.4.   Bestuburių vandens gyvūnų naujų išteklių paieškos

               (62)

               Komisija atkreipia dėmesį į tai, kad bestuburių vandens gyvūnų naujų išteklių paieškos nėra nurodytos SDVO įstatuose kaip viena iš jos misijų. Visų pirma, neatrodo, kad tokios paieškos atitiktų vieną iš misijų, apibūdintų c punkte: gyvųjų vandens išteklių valdymo ir žuvininkystės kontrolės gerinimas. Iš tiesų, naujų komerciniais tikslais eksploatuoti tinkamų bestuburių vandens gyvūnų išteklių aptikimas nėra nei nuolatinė gyvųjų vandens išteklių kokybės ir kiekybės stebėsena, nei socialinės ir ekonominės padėties žuvininkystės sektoriuje stebėsena, nei Vyriausybės konsultavimas apie žvejybos pastangų kontrolę.

               (63)

               Todėl Komisija mano, kad tokios priemonės nėra Komisijos sprendimu N 274/03 patvirtintos priemonės. Tai nėra nei kontrolė, nei apsaugos priemonė. Priešingai, šia priemone siekiama komerciniais tikslais išnaudoti naujus išteklius ir tai galiausiai turėtų padidinti žvejybos pastangas.

               (64)

               Komisija taip pat pažymi, kad naujų komerciniais tikslais eksploatuoti tinkamų bestuburių vandens gyvūnų išteklių aptikimas negalėjo būti laikomas Komisijos sprendime N 274/03 patvirtinta priemone, nes, remiantis Reglamento (EB) Nr. 2792/1999 17 straipsniu, į kurį daroma nuoroda 2001 m. Žuvininkystės gairėse, eksperimentiniai žvejybiniai projektai gali būti kompensuojami FIFG (6) lėšomis tik tada, jei jų tikslas yra išsaugoti žuvų išteklius.

               (65)

               Kaip jau buvo paminėta, neatrodo, kad aptinkant komerciniais tikslais eksploatuoti tinkamų bestuburių vandens gyvūnų išteklius Belgijos žemyniniame šelfe, būtų siekiama juos išsaugoti, greičiau juos naudoti.

               (66)

               Be to, naujų eksploatuoti tinkamų išteklių paieška yra veiksmas, kurį paprastai atlieka privačios įmonės, ir su tokiu veiksmu susijusios išlaidos atitinka įprastas gamybos sąnaudas, todėl tai negali būti finansuojama pagal šią schemą.

               (67)

               Dėl pirmiau nurodytų priežasčių Komisija laikosi nuomonės, kad SVDO, vykdydama bestuburių vandens gyvūnų naujų išteklių paieškos iniciatyvą, netinkamai naudojo pagal schemą suteiktą pagalbą.

         7.   IŠVADA

               (68)

               Komisija mano, kad SDVO, dalyvaudama 6.1–6.4 punktuose nurodytuose projektuose, neveikė pagal įstatus, kurie buvo pranešti, ir kuriuos Komisija patvirtino 2003 m. gruodžio 16 d. sprendimu. Todėl Komisija laikosi nuomones, kad SDVO dalį pagal schemą suteiktos pagalbos panaudojo netinkamai.

               (69)

               Šiomis aplinkybėmis Komisija nori pabrėžti, jog prašymas, kad pagalbos gavėjas gražintų neteisėtai panaudotą pagalbą, yra seniai nusistovėjusi praktika pagal 107 straipsnį. Tokia praktika buvo patvirtinta Procedūrinio reglamento 14 straipsniu.

               (70)

               Todėl Belgija turi imtis visų būtinų priemonių, kad iš gavėjo atgautų netinkamai panaudotą pagalbą. Belgija turėtų susigrąžinti visas sumas, išleistas 6.1–6.4 punktuose nurodytų projektų vystymui. Tuo tikslu Belgija turi prašyti gavėjo grąžinti pagalbą per keturis mėnesius nuo sprendimo pranešimo datos.

               (71)

               Procedūrinio reglamento 14 straipsnio 2 dalyje teigiama, kad pagalbą, kurią reikia išieškoti pagal sprendimą išieškoti pagalbą, sudaro palūkanos, atitinkančios tam tikrą Komisijos nustatytą normą. Palūkanos mokamos nuo neteisėtai panaudotos pagalbos išmokėjimo gavėjui dienos iki jos išieškojimo dienos.

               (72)

               Palūkanos skaičiuojamos remiantis Komisijos reglamento (EB) Nr. 794/2004 (7) V skyriaus nuostatomis. Komisija prašo Belgijos reikalauti, kad gavėjas grąžintų pagalbą, įskaitant palūkanas, per keturis mėnesius nuo šio sprendimo paskelbimo, kaip nurodyta toliau.

               (73)

               Komisija prašo Belgijos suteikti prašomą informaciją naudojant šio sprendimo I priede pateiktą klausimyną, aiškiai nurodant planuojamas ir jau priimtas priemones, kuriomis siekiama nedelsiant ir veiksmingai susigrąžinti neteisėtai panaudotą valstybės pagalbą. Komisija prašo Belgiją per du mėnesius nuo sprendimo dienos pateikti visus dokumentus, patvirtinančius, kad prasidėjo neteisėtai panaudotos pagalbos susigrąžinimo iš gavėjo procedūra (aplinkraščiai, susigrąžinimo įsakymai ir t. t.),

         PRIĖMĖ ŠĮ SPRENDIMĄ:
   1 straipsnis
   Vykdydama projektus, apimančius komercinio pavadinimo kūrimą ir reklamą, 87 papildomų varžų eksploatavimą, Dagverse vis reklamos kampaniją ir bestuburių vandens gyvūnų naujų išteklių aptikimą, SDVO nesilaikė 2003 m. gruodžio 16 d. Komisijos sprendimo dėl valstybės pagalbos N 274/03. Gavėjo taip neteisingai panaudota pagalba yra nesuderinama su vidaus rinka.
   2 straipsnis
   1.   Belgija turi susigrąžinti iš SDVO pagalbą, kuri buvo panaudota netinkamai, įgyvendinant komercinio pavadinimo kūrimo ir viešojo informavimo, 87 papildomų varžų eksploatavimo, Dagverse vis reklamos kampanijos, ir bestuburių vandens gyvūnų naujų išteklių aptikimo projektus.
   2.   Reikalaujamos sumos turės būti sugrąžintos su palūkanomis, skaičiuojamomis nuo datos, kai jos buvo suteiktos gavėjams, iki faktinio susigrąžinimo dienos.
   3.   Palūkanos apskaičiuojamos bendrai sumai pagal Reglamento (EB) Nr. 794/2004 V skyrių ir Komisijos reglamentą (EB) Nr. 271/2008 (8), iš dalies keičiantį Reglamentą (EB) Nr. 794/2004.
   3 straipsnis
   1.   1 straipsnyje nurodyta suteikta pagalba turi būti nedelsiant ir veiksmingai susigrąžinta.
   2.   Belgija turi užtikrinti, kad šis Sprendimas būtų įgyvendintas per keturis mėnesius nuo šio Sprendimo paskelbimo.
   4 straipsnis
   1.   Per du mėnesius nuo pranešimo apie šį Sprendimą dienos Belgija pateikia šią informaciją:

               a)

               dokumentus, susijusius su 1 straipsnyje nurodyta pagalba, nurodydama visą su 2 straipsnyje nurodytais projektais susijusią pagalbą. Informacija turi būti pateikta naudojant šio Sprendimo I priede pateiktą klausimyną;

               b)

               visą susigrąžintiną pagalbą (pagrindinę sumą ir palūkanas);

               c)

               išsamų priemonių, kurių jau imtasi ir kurių ketinama imtis šiam sprendimui įvykdyti, aprašymą;

               d)

               dokumentus, liudijančius, kad naudos gavėjui liepta grąžinti pagalbą.

         2.   Belgija nuolat informuoja Komisiją apie pažangą, kuri buvo pasiekta taikant šio Sprendimo įgyvendinimui skirtas priemones iki tol, kol bus susigrąžinta 1 straipsnyje nurodyta pagalba. Komisijai pateikus prašymą, Belgija nedelsdama pateikia informaciją apie priemones, kurių jau imtasi ir ketinama imtis šiam Sprendimui įvykdyti. Ji taip pat teikia išsamią informaciją apie pagalbos sumas ir palūkanas, jau susigrąžintas iš gavėjo.
   5 straipsnis
   Šis sprendimas skirtas Belgijos Karalystei.

      Priimta Briuselyje 2015 m. sausio 27 d.

            Komisijos vardu

         Karmenu VELLA

            Komisijos narys

      (1)  OL C 149, 2011 5 20, p. 10.

      (2)  OL C 28, 2004 1 31, p. 3.

      (3)  1999 m. kovo 22 d. Tarybos reglamentas (EB) Nr. 659/1999, nustatantis išsamias Sutarties dėl Europos Sąjungos veikimo 108 straipsnio taikymo taisykles (OL L 83, 1999 3 27, p. 1).

      (4)  Žr. 1 išnašą.

      (5)  1999 m. gruodžio 17 d. Tarybos reglamentas (EB) Nr. 2792/1999, nustatantis išsamias Bendrijos struktūrinės paramos žuvininkystės sektoriui taisykles ir tvarką (OL L 337, 1999 12 30, p. 10).

      (6)  Žuvininkystės orientavimo finansinis instrumentas, žr. 1999 m. birželio 21 d. Tarybos reglamentą (EB) Nr. 1263/1999 dėl žuvininkystės orientavimo finansinio instrumento (OL L 161, 1999 6 26, p. 54).

      (7)  2004 m. balandžio 21 d. Komisijos reglamentas (EB) Nr. 794/2004, įgyvendinantis Tarybos reglamentą (EB) Nr. 659/1999, nustatantį išsamias EB sutarties 93 straipsnio taikymo taisykles (dabar SESV 108 straipsnis) (OL L 140, 2004 4 30, p. 1).

      (8)  2008 m. sausio 30 d. Komisijos reglamentas (EB) Nr. 271/2008 iš dalies keičiantis Reglamentą (EB) Nr. 794/2004, įgyvendinantį Tarybos reglamentą (EB) Nr. 659/1999, nustatantį išsamias EB sutarties 93 straipsnio taikymo taisykles (OL L 82, 2008 3 25, p. 1).


title: Darbo tvarkos taisyklių straipsnių dėl peticijų peržiūra 2009 m. gegužės 6 d. Europos Parlamento sprendimas dėl Darbo tvarkos taisyklių straipsnių dėl peticijų peržiūros (2006/2209(REG))

text:
5.8.2010

               LT

               Europos Sąjungos oficialusis leidinys

               CE 212/140

         2009 m. gegužės 6 d., trečiadienisDarbo tvarkos taisyklių straipsnių dėl peticijų peržiūra
   P6_TA(2009)0353
   2009 m. gegužės 6 d. Europos Parlamento sprendimas dėl Darbo tvarkos taisyklių straipsnių dėl peticijų peržiūros (2006/2209(REG))
   2010/C 212 E/25

      Europos Parlamentas,
   atsižvelgdamas į 2006 m. liepos 20 d. Pirmininko raštą,
   atsižvelgdamas į Darbo tvarkos taisyklų 201 ir 202 straipsnius,
   atsižvelgdamas į Konstitucinių reikalų komiteto pranešimą ir į Peticijų komiteto nuomonę (A6–0027/2009),

               1.

               nusprendžia priimti toliau pateiktus Darbo tvarkos taisyklių pakeitimus;

               2.

               pabrėžia, kad pakeitimai įsigalioja pirmą kito plenarinio posėdžio dieną, išskyrus Darbo tvarkos taisyklių 193a straipsnio (naujo) pakeitimą, kuris įsigalios pirmą dieną po atitinkamos Sutarties nuostatos įsigaliojimo datos;

               3.

               paveda Pirmininkui perduoti šį sprendimą Tarybai ir Komisijai susipažinti.

               DABARTINIS TEKSTAS

               PAKEITIMAS

                  Pakeitimas 1

                  Parlamento darbo tvarkos taisyklės

                  191 straipsnio 2 a dalis (nauja)

                                 2a.

                              Jei peticiją pasirašė keli fiziniai arba juridiniai asmenys, pasirašiusieji paskiria vieną atstovą ir atstovo pavaduotojus, kurie laikomi peticijos teikėjais įgyvendinant šios antraštinės dalies nuostatas.

                                 Jei tokio asmens nebuvo paskirta, pirmasis pasirašęs asmuo arba kitas atitinkamas asmuo laikomas peticijos teikėju.

                  Pakeitimas 2

                  Parlamento darbo tvarkos taisyklės

                  191 straipsnio 2 b dalis (nauja)

                                 2b.

                              Kiekvienas peticijos teikėjas gali bet kada atšaukti savo parašą.

                                 Jei visi teikėjai atšaukia parašus, peticija tampa niekine.

                  Pakeitimas 3

                  Parlamento darbo tvarkos taisyklės

                  191 straipsnio 3 dalis

                           3.

                           Peticijos pateikiamos
                                 viena iš oficialių Europos Sąjungos
                                 kalbų.

                           3.

                           Peticijos pateikiamos oficialiąja Europos Sąjungos
                                 kalba.

               Kitomis kalbomis pateiktos peticijos bus nagrinėjamos tik tuo atveju, jei peticijos įteikėjas prie jos prideda vertimą
                     arba santrauką
                   viena iš oficialių
                     Europos Sąjungos
                   kalbų
                     . Parlamentas remiasi šiuo vertimu arba pateiktos peticijos santrauka.
                   Parlamentas susirašinėja su peticijų teikėjais ta oficialia kalba, kuria buvo pateiktas vertimas arba santrauka.

               Kitomis kalbomis pateiktos peticijos bus nagrinėjamos tik tuo atveju, jei peticijos teikėjas prie jos prideda vertimą viena iš oficialių kalbų. Parlamentas susirašinėja su peticijų teikėjais ta oficialia kalba, kuria buvo pateiktas vertimas.

                     Biuras gali nuspręsti, kad peticijos ir susirašinėjimas su peticijų teikėjais vyktų kita kalba, vartojama valstybėje narėje.

                  Pakeitimas 4

                  Parlamento darbo tvarkos taisyklės

                  191 straipsnio 5 dalis

                           5.

                           Į registrą įtrauktas peticijas Pirmininkas persiunčia atsakingam komitetui, kuris pirmiausiai patikrina,
                                 ar užregistruotos peticijos tikrai priklauso Europos Sąjungos veiklos sričiai.

                           5.

                           Į registrą įtrauktas peticijas Parlamento pirmininkas persiunčia atsakingam komitetui, kuris pirmiausiai
                                 nustato, peticija priimtina ar ne, remiantis EB Sutarties 194 straipsnio nuostatomis.

                                 Jei atsakingas komitetas nesugeba pasiekti susitarimo peticijos priimtinumo klausimu, ji laikoma priimtina, jei tam pritaria bent ketvirtadalis komiteto narių.

                  Pakeitimas 5

                  Parlamento darbo tvarkos taisyklės

                  191 straipsnio 6 dalis

                           6.

                           Peticijos, kurias komitetas paskelbia nepriimtinomis, yra archyvuojamos. Peticijos teikėjui yra pranešama apie sprendimą ir jo priežastis.

                           6.

                           Peticijos, kurias komitetas paskelbia nepriimtinomis, yra archyvuojamos. Peticijos teikėjui yra pranešama apie sprendimą ir jo priežastis.
                                 Jei įmanoma, galima pasiūlyti kitų priemonių teisėms apginti.

                  Pakeitimas 6

                  Parlamento darbo tvarkos taisyklės

                  191 straipsnio 7 dalis

                                 7.

                              Tokiais atvejais, komitetas peticijos teikėjui gali pasiūlyti kreiptis į kompetentingą atitinkamos valstybės narės ar Europos Sąjungos instituciją.

                     Išbraukta.

                  Pakeitimas 7

                  Parlamento darbo tvarkos taisyklės

                  191 straipsnio 8 dalis

                           8.

                              Peticijos įtraukiamos į viešą registrą, išskyrus atvejus, kai peticijos teikėjas prašo, kad jo peticija būtų nagrinėjama konfidencialiai.

                           8.

                              Užregistruotos peticijos bendrąja tvarka tampa viešais dokumentais, ir, siekdamas skaidrumo, Parlamentas gali paskelbti peticijos teikėjo pavardę ar pavadinimą ir peticijos turinį.

                  Pakeitimas 8

                  Parlamento darbo tvarkos taisyklės

                  191 straipsnio 8 a dalis (nauja)

                                 8a.

                              Nepažeidžiant 8 dalies nuostatų, peticijos teikėjas gali paprašyti, kad jo pavardė ar pavadinimas nebūtų paviešinti, siekiant išsaugoti jo privatumą; tokiu atveju Parlamentas privalo atsižvelgti į šį prašymą.

                                 Jei peticijos teikėjo skundo negalima išnagrinėti dėl anonimiškumo, kreipiamasi į peticijos teikėją dėl tolesnių jos nagrinėjimo būdų.

                  Pakeitimas 9

                  Parlamento darbo tvarkos taisyklės

                  191 straipsnio 8 b dalis (nauja)

                                 8b.

                              Peticijos teikėjas gali prašyti, kad jo peticija būtų nagrinėjama konfidencialiai; tokiu atveju Parlamentas imasi atitinkamų atsargumo priemonių, kad peticijos turinys nebūtų paviešintas. Peticijos teikėjas informuojamas, kokiomis konkrečiomis sąlygomis bus taikoma ši nuostata.

                  Pakeitimas 10

                  Parlamento darbo tvarkos taisyklės

                  192 straipsnio -1 dalis (nauja)

                                 -1.

                              Priimtinos peticijos svarstomos atsakingame komitete vykstant įprastai jo veiklai – arba eiliniame posėdyje, arba taikant rašytinę procedūrą. Peticijų teikėjai gali būti kviečiami dalyvauti komiteto posėdžiuose, jei jų peticija bus aptariama, arba jie gali paprašyti leisti juose dalyvauti. Komiteto pirmininkas sprendžia, ar suteikti peticijų teikėjams teisę kalbėti.

                  Pakeitimas 11

                  Parlamento darbo tvarkos taisyklės

                  192 straipsnio 1 dalis

                           1.

                                 Atsakingas
                               komitetas gali nuspręsti parengti pranešimą
                                 ar kita forma išreikšti savo nuomonę dėl peticijų, kurias paskelbia priimtinomis.

                           1.

                           Komitetas
                                 dėl priimtinos peticijos
                               gali nuspręsti parengti pranešimą
                                 savo iniciatyva, vadovaujantis Darbo tvarkos taisyklių 45 straipsnio 1 dalimi, arba pateikti Parlamentui trumpą pasiūlymą dėl rezoliucijos, jei tam neprieštarauja Pirmininkų sueiga. Tokie pasiūlymai dėl rezoliucijų įtraukiami į plenarinio posėdžio, vyksiančio ne vėliau kaip praėjus aštuonioms savaitėms nuo jų priėmimo komitete datos, darbotvarkės projektą. Už juos balsuojama vieną kartą be diskusijų, nebent Pirmininkų sueiga išimties tvarka nuspręstų taikyti Darbo tvarkos taisyklių 131a straipsnį.

                     Tam tikrais atvejais, ypač kai peticijose prašoma pakeisti galiojančias teisės aktų nuostatas
                  , komitetas, remdamasis 46 straipsniu, gali paprašyti kitų komitetų pateikti savo nuomonę.

               Komitetas, remdamasis 46 straipsniu
                     ir VI priedu
                  , gali paprašyti kitų komitetų,
                     kurie atsako už šiuos svarstomus klausimus
                  , pateikti savo nuomonę.

                  Pakeitimas 12

                  Parlamento darbo tvarkos taisyklės

                  192 straipsnio 2 dalis

                           2.

                           Turi būti sukurtas elektroninis registras, kuriame piliečiai galėtų prisijungti prie peticijos teikėjų, padėdami elektroninius parašus prie priimtinomis paskelbtų ir į registrą įtrauktų peticijų.

                           2.

                           Turi būti sukurtas elektroninis registras, kuriame piliečiai galėtų prisijungti prie peticijos teikėjų
                                 arba atsiimti savo parašą
                              , padėdami elektroninius parašus prie priimtinomis paskelbtų ir į registrą įtrauktų peticijų.

                  Pakeitimas 13

                  Parlamento darbo tvarkos taisyklės

                  192 straipsnio 3 dalis

                           3.

                                 Nagrinėdamas
                               peticijas
                                 ar
                               nustatydamas faktus, komitetas gali
                                 surengti peticijų teikėjų klausymus ar bendro pobūdžio klausymus arba pavesti nariams vykti į vietą nustatyti faktus
                              .

                           3.

                                 Tirdamas
                               peticijas
                                 ,
                               nustatydamas faktus
                                 ar ieškodamas sprendimų,
                               komitetas gali
                                 lankytis informacijos rinkimo tikslu valstybėse narėse ar regione, kuris susijęs su pateikta peticija
                              .

                                 Pranešimus apie apsilankymus parengia dalyviai. Kai juos patvirtina komitetas, jie pateikiami Parlamento pirmininkui.

                  Pakeitimas 14

                  Parlamento darbo tvarkos taisyklės

                  192 straipsnio 4 dalis

                           4.

                                 Rengdamas savo nuomonę dėl peticijos
                              , komitetas gali paprašyti Komisijos
                                 pateikti reikiamus dokumentus, informaciją ar pasinaudoti jos paslaugomis.

                           4.

                           Komitetas gali paprašyti Komisijos
                                 jam padėti, t.y. pateikti informaciją dėl Bendrijos teisės taikymo ir jos normų laikymosi, taip pat pateikti visus dokumentus ir informaciją, susijusią su peticija. Komisijos atstovai kviečiami dalyvauti komiteto posėdžiuose.

                  Pakeitimas 15

                  Parlamento darbo tvarkos taisyklės

                  192 straipsnio 5 dalis

                           5.

                           Komitetas,
                                 jei reikalinga, pateikia Parlamentui pasiūlymus dėl rezoliucijų dėl išnagrinėtų peticijų.

                           5.

                           Komitetas
                                 gali paprašyti Parlamento pirmininko persiųsti jo nuomonę ar rekomendaciją Komisijai, Tarybai ar atsakingai valstybės narės institucijai, kad jos imtųsi veiksmų ar atsakomųjų priemonių.

                     Komitetas taip pat gali paprašyti Pirmininko persiųsti jo nuomonę Komisijai ar Tarybai.

                  Pakeitimas 16

                  Parlamento darbo tvarkos taisyklės

                  192 straipsnio 7 dalis

                           7.

                                 Peticijų teikėjams Pirmininkas praneša
                               apie priimtus
                                 sprendimus ir jų priėmimo priežastis.

                           7.

                                 Peticijų teikėjas informuojamas
                               apie
                                 komiteto
                               priimtus
                                 sprendimus
                              ,
                                 jam pateikiamos sprendimą pagrindžiančios priežastys.

                                 Kai baigiama svarstyti priimtina peticija, paskelbiama, kad svarstymas baigtas, ir apie tai informuojamas peticijos teikėjas.

                  Pakeitimas 17

                  Parlamento darbo tvarkos taisyklės

                  193 a straipsnis (naujas)

                     193a straipsnis

                     Piliečių iniciatyva

                     Jei Parlamentui pranešama, kad Komisijos buvo paprašyta pateikti pasiūlymą dėl teisės akto, vadovaujantis ES sutarties 11 straipsnio 4 dalimi, Peticijų komitetas nustato, ar tai turės įtakos jo darbui ir, jei būtina, apie tai praneša peticijų, susijusių su minėtais klausimais, teikėjams.